text:
Unity Club igizwe n’abayobozi bari muri Guverinoma, abayihozemo, n’abo bashakanye. Yashyizweho rero ngo abashakanye n’abayobozi bari muri Guverinoma bagire uruhare mu miyoborere y’igihugu.
Mu ntangiriro abashakanye n’abari muri Guverinoma bari biganjemo abagore ariko uko uburinganire bwagiye bwimakazwa, ni ko na bo bagiye bahabwa inshingano zitandukanye bituma n’abagabo babo binjiramo.
Domitilla Mukantaganzwa uri mu bagize Unity Club yasobanuye amavu n’amavuko n’uyu muryango mu kiganiro “Dusangire Ijambo” cya Televiziyo Rwanda.
Yavuze ko Unity Club yashyizweho mu gihe muri Guverinoma y’Ubumwe [yashyizweho nyuma ya Jenoside] ‘hari aho abayobozi batahuzaga kuko bavaga mu bice bitandukanye kandi badahuje imyumvire.’
Yagize ati “Hari igihe habaga inama, nyuma hakaba indi ivuguruza ibyabaye. Ibyo bihe byari bigoye kuko hari nyuma y’ihagarikwa rya Jenoside yakorew Abatutsi; byakurikiraga igihe kinini igihugu kiyobowe mu buryo bw’ivangura, budahuza Abanyarwanda.’’
Yasobanuye ko kuba abagore barazirikanwe icyo gihe byari no mu murongo wa FPR Inkotanyi itarigeze iheza abagore mu gihe cyo kubaka igihugu.
Mukantaganzwa yakomeje ati “U Rwanda rwari rwarasenyaguritse, ruri inyuma ya zero, byasabaga buri wese gushyiraho itafari rye ngo atange umusanzu we mu kongera gusana igihugu.’’
Aho ni ho Unity Club yavukiye, mu bihe bigoranye, birimo urwicyekwe mu gihe u Rwanda rwari rugifite impunzi nyinshi, abari barahejejwe ishyanga barimo batahuka, abapfakazi n’imfubyi bari bakiri henshi mu gihugu batarahumurizwa.
Ati “Yashinzwe mu rugendo rwo kubaka igihugu no kwimakaza ubumwe bw’Abanyarwanda.’’
Ibibazo by’ingutu byariho mu itangira rya Unity Club
Mu gihe uyu muryango washingwaga, igihugu cyari gifite ibibazo bikomeye byari bikeneye kwigwaho no gushakirwa umuti wihuse kandi urambye. Birimo kucyubaka mu nkingi zose zirimo umutekano, ubuzima, uburezi, imibereho; gushyingura mu cyubahiro imibiri y’abishwe muri Jenoside yakorewe Abatutsi no guhumuriza abarokotse; kwita ku mfubyi zari zandagaye; umutekano w’igihugu hibandwa ku w’ibihugu bikikije u Rwanda ndetse no kubaka inzego z’igihugu.
Ubwo Unity Club yashingwaga Ntawukuriryayo Jean Damascène yari Umwarimu muri Kaminuza Nkuru y’u Rwanda. Yinjiye muri Guverinoma mu 1999, agirwa Umunyamabanga wa Leta ushinzwe Uburezi bw’Amashuri Makuru na Kaminuza n’Ubushakashatsi.
Avuga ko Guverinoma nk’urwego rushyiraho politiki, rukanakurikirana ishyirwa mu bikorwa ryayo yagombaga kugena icyerekezo gikwiye ku gihugu.
Yakomeje ati “Hari amabanga y’akazi ariko mu cyerekezo ntabwo wahisha uwo mubana. Igikomeye kwari ukuvuga ngo abavuye muri Guverinoma bakomeze batange uwo musanzu, bavuge ibyo bahuye nabyo, banafashe abinjiramo babone uko byahererekanyijwe.’’
Ntawukuriryayo yavuze ko igitekerezo cya Unity Club, abari muri Guverinoma bacyakiriye neza.
Ati “Uyu munsi byarumvikanye cyane ndetse abafasha bacu turabashyigikira kuko ari inshingano zacu.’’
Mu gutangira, Unity Club yagiranye ibiganiro n’abandi bayobozi b’igihugu bigamije ahanini ku kugaruka ku kubwizanya ukuri ku mateka y’igihugu hagamijwe kwitinyuka no kuyakira nk’agomba kubakirwaho u Rwanda rw’ahazaza.
Umusaruro wabyo wabaye uwo kugabanya urwicyekwe, kwishishanya no gufasha gutahiriza umugozi umwe mu kubaka u Rwanda n’ubumwe bw’abenegihugu.
Unity Club yashyize itafari ku kwita ku mfubyi n’incike za Jenoside
Unity Club yashyize imbaraga mu kwita ku mfubyi no gukangurira imiryango gufata abana, ndetse abari bakuze ibubakira inzu zo kubamo.
Mu 1995, mu Rwanda hari ibigo by’imfubyi 353, birimo abana benshi b’imfubyi n’abagiye batatana n’imiryango yabo.
Mukantaganzwa ati “Unity Club yafashije ba bana bajya mu miryango ndetse abakuze batabonye ababakira bashakiwe amacumbi babona aho baba, bariga, banashaka imirimo ibatunga.’’
Mu 2014, Unity Club yiyemeje gushakira ababyeyi b’incike za Jenoside, igisubizo kirambye ku bibazo bari bafite, ari cyo kubabonera icumbi ryiza, bagasubizwa icyubahiro kibakwiye, bakabonerwa ibyangombwa byose, bakisanzura, bagasabana, bakavuzwa, bagasubirana ubuzima bwiza.
Ati “Abo babyeyi [barimo abakecuru n’abasaza] baraganirijwe ariko uko bagera mu zabukuru dutekereza gufatanya na AVEGA mu kububakira amacumbi bahurizwamo kugira ngo bitabweho.’’
Aya macumbi yitwa “Impinganzima”, ubu yubatswe mu turere tune twa Rusizi, Huye, Nyanza na Bugesera. Inafite umudugudu uri Nyamagabe n’uwa Rubavu watujwemo abana b’imfubyi muri gahunda ya Tubarerere mu muryango.
Unity Club ifite ibikorwa bigamije kuba umusemburo w’ibisubizo cyane cyane ibishingiye ku bibazo byatewe n’ingaruka zo kubura ubumwe. Inita ku iterambere rikomatanyije aho abagenerwabikorwa bayo bita ku baturanyi babo bagasangira iterambere.
Uyu muryango kandi wakomeje gushyira imbaraga mu gitekerezo cyo kubaka Ubunyarwanda buhamye, buzira amoko, uturere n’ibindi bitandukanya abantu.
Ntawukuriryayo yavuze ko gahunda ya “Ndi Umunyarwanda’’ ikwiye guhera mu muryango, akabwirwa ko afite uko agomba kugenda.
Ati “Dufite ikibazo gikomeye ko ibiri kuba ku Isi byihuta cyane bikurura abana, natwe. Abantu bamaze kumva ko Ubunyarwanda ari wo musingi, ibindi bagomba gutozwa guhitamo ibibereye igihugu. Ni wo murage dukwiye gukoraho ngo tutazongera guhura n’ibyo bibazo.’’
Iyi ngingo ni yo yubakiyeho insanganyamatsiko y’Ihuriro rya 14 rya Unity Club, igira iti “Ndi Umunyarwanda: Igitekerezo ngenga cy’ukubaho kwacu.’’ Iki gikorwa kizahurirana no kwizihiza imyaka 25 ishize uyu muryango ushinzwe.
Mu bikorwa biri imbere, Unity Club yiyemeje gukomeza kugira ibiganiro hagati y’abanyamuryango mu guha igihugu icyerekezo; gukomeza guhangana n’ingengabitekerezo ya Jenoside; gufasha ibyiciro byihariye birimo urubyiruko n’ababyeyi batujwe mu nzu z’Impinganzima.


c: text/html

text:
Usuye uru rugo abona neza ukuntu Inkotanyi ‘zabaga zarateguye’ umugani w’imvugo z’ubu, ku buryo kuba zaratsinze urugamba zigakura igihugu mu menyo ya rubamba bitatunguranye cyane.
Sergeant Mukarubogo Julienne ni umwe mu bari abasirikare ba RPA, ubu ashinzwe umutekano ku Ngoro y’Amateka yo ku Mulindi w’Intwari iherereye mu Majyaruguru y’u Rwanda mu Karere ka Gicumbi, Umurenge wa Kaniga, Akagari ka Mulindi.
Uyu mubyeyi w’abana babiri wamaze imyaka irindwi mu ngabo zabohoye igihugu, yatembereje IGIHE muri iyi ngoro y’Amateka, ahabaga Perezida Paul Kagame wari uyoboye urugamba rwo kubohora igihugu, ndetse n’abandi banyapolitiki n’abasirikare bakuru.
Uru rugo Inkotanyi zarubayemo hagati ya 1990 na 1994 ubwo zatangiraga urugamba rwo kubohora igihugu kugeza zirutsinze ndetse zikanahagarika Jenoside yakorewe Abatutsi, ubu ni igicumbi kibumbatiye amateka yo kubohora u Rwanda.
Mukarubogo yerekana inzu zitandukanye zigize iyi ngoro y’Amateka ikiri gutunganywa, anasobanura ibyakorerwagamo ku buryo bigaragara ko buri kintu cyari ku murongo.
Iya mbere ni iyagabamo Perezida Kagame, ahakirirwaga abashyitsi batandukanye babaga bagiye gusura Inkotanyi cyangwa se bafite ibintu runaka bagiyemo, aho babanzaga kubazwa ibibagenza mbere yo kugira aho boherezwa.
Ku Mulindi w’Intwari kandi habaga ibibuga Inkotanyi zakiniragamo mu buryo bwo kwidagadura, yaba umupira w’intoki wa Basketball na Volleyball ndetse n’uw’amaguru.
Aha hanabereye umukino wamenyekanye cyane wahuje urubyiruko rwa FPR n’urw’Abakombozi baturukaga mu ishyaka rya PSD. Umukino warangiye FPR itsinze Abakombozi ibitego 2-0 mu mupira w’amaguru, na bo babatsinda amaseti 3-0 muri Volleyball.
Arusha, women’s wing,.. zimwe mu nzu zari muri uru rugo
Iyo uhagaze ku kibuga cya Volleyball na Basketball uba witegeye inzu nyinshi zakorerwagamo ibintu bitandukanye, harimo iyaberagamo inama, iyo ababyinnyi n’abahanzi bataramiragamo ari ko banakusanya inkunga ubu ikoreramo uruganda rw’icyayi ndetse n’umunara wa Radio Muhabura uba uwureba hakurya.
Mukarubogo akomeza yerekana izindi nzu ziri ku Mulindi w’Intwari zirimo aho bitaga Arusha, aho abanyapolitiki bateguriraga amasezerano ya Arusha n’inzu yitwaga women’s wing yabagamo abakobwa n’abagore b’abanyapolitiki n’abasirikare.
Mukarubogo avuga ko iyo nzu ya Arusha ari yo yaberagamo ibiganiro byose bijyanye n’amasezerano y’amahoro yaberega i Arusha muri Tanzania.
Ingoro y’Amateka yo ku Mulindi w’Intwari iracyavugururwa ngo izajye isurwa na ba mukerarugendo, ariko ibice byinshi byararangiye, aho irimo n’indake ebyiri Perezida Paul Kagame yakoreshaga mu gutanga amabwiriza, ikaba n’ubwihisho igihe yari ayoboye urugamba rwo kubohora igihugu.
Nimara kuzura yose biteganyijwe ko izajya yakira ba mukerarugendo bari hagati y’ibihumbi 120 na 50 ku mwaka.

robotstxt: allowed

filter: keep


text:
Ibi yabigarutseho kuri uyu wa Gatatu tariki ya 22 Nzeri 2021, ubwo hatangizwaga Icyumweru cy’Inama Mpuzamahanga y’Abafite Ubumuga bwo kutumva.
Ni umuhango wabaye hakoreshejwe ikoranabuhanga wateguwe n’Umuryango Patriotism Rwanda ufatanyije n’Ihuriro ry’Imiryango y’Abafite Ubumuga mu Rwanda (NUDOR), ku nkunga ya MTN Rwanda.
Mu butumwa bwa Miss Ingabire Grace, yasabye urubyiruko nk’abayobozi b’ejo hazaza gushyira imbaraga nyinshi mu kwiga ururimi rw’amarenga mu kuzirinda kugira uwo baheza.
Yagize ati “Urubyiruko ni bo bayobozi b’ejo hazaza bityo rero rukeneye gushyira imbaraga nyinshi mu kwiga ururimi rw’amarenga, mu rwego rwo kugira ngo bazabashe guha amahirwe angana abantu bose harimo n’ababana n’ubumuga.”
Yakomeje asaba urubyiruko kwita ku mahirwe bafite bagafatanyiriza hamwe gukora ibyateza imbere igihugu cyabo ndetse bakibuka ko aribo bayobozi b’ejo hazaza.
Ururimi rw’amarenga rwifashishwa n’abafite ubumuga bwo kutumva mu kubasha kumvikana n’abandi, usanga benshi batekereza ko rwagenewe abafite ubumuga gusa nyamara buri wese akeneye kurwiga mu kurushaho kwegerana na buri wese.


text:
Benshi cyane batekereza ko kureba filimi z’abakora imibonano mpuzabitsina bishobora kubafasha gukora neza imibonano mpuzabitsina no kubihugukirwa neza mu buryo bwo kuyitunganya.
Nk’uko tubikesha urubuga rwa gentside.com, Maria Robinson n’izindi mpuguke mu byerekeranye n’ubuzima bwo mu mutwe bemeza ko amafilimi y’abakora imibonano mpuzabitsina ari imwe mu isoko y’ibibazo bikomeye harimo n’indwara y’uburemba.
Nk’uko izo mpuguke zabigaragaje, ngo ubu ikibazo cy’ihungabana ry’ubuzima myorororokere ku batuye isi batari bacye kigenda gikura cyane cyane bitewe n’amafilimi y’abakora imibonano mpuzabitsina agenda asakara kandi yitabirwa kurebwa n’umubare w’abatari bacyeya hirya no hino kwisi cyane cyane urubyiruko ruri mu kigero cy’imyaka makumyabiri.
N’ubwo benshi batabizi, amafilimi nkayo ntabwo afasha umuntu gukora neza imibonano mpuzabitsina kuko n’ubwo ashobora kubonekera ubuntu cyane cyane kuri interineti ari nk’uburozi bukaze bumunga ubushobozi bwo gutera akabariro neza.
Kureba ayo ma filimi bitoza ubwonko gukunda no kurarikira kwirebera ababikora muri izo filimi ariko ugatangira kubihirwa no kuba wakora imibonano mpuzabitsina n’umuntu.
Kubera ayo mafilimi, imyanya ndangagitsina ntikorana neza n’ubwonko aho bishobora gutera kutaryoherwa bihagije mu mibonano mpuzabitsina bivamo kutarangiza cyangwa se kutarangiza bigoranye cyane ku mpande zombi. Aha havugwa abantu bose baba abagabo cyangwaabagore
Gukira ingeso yo kokamwa no kureba poronogarafi birashoboka n’ubwo bishobora gutera ibibazo bitandukanye mu ntangiriro zo kwivura nka" Kudasinzira, kumva ufite umunabi, kugira ubwoba utazi aho buturutse, kwiheba, Kutabasha gutuza ngo ugire icyo ukora ndetse no gusa n’umurwayi w’ibicurane"
Nk’uko Maria Robinson n’itsinda bakoranye ubwo bushakashatsi bakomeje babivuga kureka iyo ngeso ni urugamba rutoroshye ku wamaze korekwa no kureba izo filimi, kandi ni ingenzi cyane kwinjira muri urwo rugamba rwo kuzisezerera ubuzima butarangirika bikomeye ngo bibe byageza no gutera uburemba butewe no guhurwa imibonano mpuzabitsina nyirizina.
Video Abakobwa Beza
Ubushakashatsi-Amafilime y’abakora imibonano mpuzabitsina ngo yaba atera uburemba
Benshi cyane batekereza ko kureba filimi z’abakora imibonano mpuzabitsina bishobora kubafasha gukora neza imibonano mpuzabitsina no kubihugukirwa neza mu buryo bwo kuyitunganya.
Labels: guhuza igitsina, ubushakashatsi, urukundo


text:
Burera: Abanyeshuri ba G.S Gaseke ntibarakora kuri mudasobwa
Yanditswe na MUTUNGIREHE SAMUEL
Mu gihe u Rwanda ruri kwimakaza ikoranabuhanga mu kwihuta mu iterambere, abanyeshuri bo ku Rwunge rw’amashuri rwa Gaseke, mu murenge wa Ruhunde, batangaza ko bamwe bagiye kurangiza amashuri yisumbuye, kimwe n’abo mu y’abanza, batarakora kuri mudasobwa, bayiga mu bitabo no ku kibaho mu ishuri.
Bamwe mu banyeshuri baganiriye n’Imvaho Nshya, kuri uyu wa Mbere tariki ya 14 Gicurasi 2018, ubwo Intumwa za Minisitseri y’Uburezi zageraga muri iki kigo mu bukangurambaga bwo kuzamura ireme ry’uburezi, abanyeshuri bo kuri iki kigo biga mu mwaka wa gatanu n’uwa gatandatu Imibare, Icungamutungo n’Ubumenyi bw’Isi (MEG) bavuze ko mu byo biga baba bakeneye gukora ubushakashatsi na bo ubwabo bakamenya ibyisumbuye ku masomo bahawe.
Hakizimana Alias, yagize ati “Ibintu byose twiga biba bikenera ubushakashatsi, kandi ubushakashatsi nta handi twabukorera atari kuri mudasobwa, biba bisaba ko twivumburira ibintu byacu cyangwa tukanabihuza n’iby’abarimu batwigisha mu ishuri bityo tukajya dukorera hamwe; ni bwo buryo birimo kutubangamiraho cyane.
Uko tuyiga, bazana ibitabo tukabyiga, tukamenya ngo iki ni ‘Mouse’ (agakoresho ka mudasobwa gafite ishusho nk’iy’imbeba), hano ni ukwandikiramo urupapuro n’ibindi. Na mwarimu ntayo yari yatuzanira ngo atwereke, mu bitabo rwose biba birimo ariko nta mudasobwa zihari”.
Imaniradukunda Jeannette, ati “No kuba ngana gutya ntarakanda kuri mudasobwa, utazi gufunga no gufungura ni ikibazo. Bayizanye bakabitubaza nta byo twashobora; ariko babanje no kubitwigisha tuzikoraho twabifata”.
Abo mu mwaka wa gatatu bo bagaragaje ko kutabona mudasobwa mu gihe biga isomo ry’ikoranabuhanga bibaca intege, ku buryo bamwe bataryiga, bakigira mu bindi kuko barambiwe kwiga ibyo batabona.
Umuyobozi w’Urwunge rw’Amashuri rwa Gaseke, Safari Benois, yabwiye Imvaho Nshya ko ikibazo cyateye kuba nta mudasoba abanyeshuri barabona ngo bayige ari ikibazo cy’umuriro icyo kigo kitagiraga ariko ubu wamaze kuhagera, biteguye kujya kuzisaba ku karere, ku buryo mu kwezi kwa Nzeri zaba zahageze zaba iz’abana bo mu mashuri mato za “One Laptop per Child” n’iz’abo mu mashuri yisumbuye za “Smart Classrom”.
Ati “Ikijyanye n’ishuri rya mudasobwa nta bwo twari kubishyiramo imbaraga tutarabona umuriro w’amashanyarazi. Izi nsinga mubona zigera hano mu kigo, zahageze muri Werurwe uyu mwaka; mu byo twemereye izi ntumwa za Minisiteri y’Uburezi ni uko tugiye gutegura icyumba, tukagishyiramo ibyangombwa bikenewe kugira ngo akarere nako kadukorere ubuvugizi na twe tuge ku rutonde rw’abazahabwa mudasobwa”.
Ku kijyanye na laboratwari, Safari yavuze ko bazasaba akarere kubaha ibikoresho bya laboratwari biri ku kindi kigo baturanye kitabashije kubona ishami risaba laboratwari bakazibaha.
Umuyobozi ushinzwe uburezi mu karere ka Burera, Musabwa Eumene, yijeje umuyobozi w’ikigo ko mu cyumweru kimwe bazagezwaho mudasobwa z’abo mu mashuri abanza naho iz’abo mu yisumbuye bazakorerwa ubuvugizi bakazihabwa ubwo bamaze kubona umuriro w’amashanyarazi.
Mu bindi aba banyeshuri bo ku Rwunge rw’amashuri rwa Gaseke bavuze ko bibabangamira mu myigire yabo mu nzira y’uburezi bufite ireme, birimo kuba nta byumba (laboratwari) byo gushyira mu bikorwa ibyo biga mu masomo y’ubumenyi, “Laboratory” kandi biga amasomo arimo ubutabire, ibinyabuzima n’ubugenge bisaba ko mu kizamini cya Leta bagira ibizamini byabyo bikorerwa muri laboratwari.
Minisitiri w’Uburezi ubwo aheruka mu karere ka Nyabihu, mu cyumweru gishize, akagezwaho ikibazo cy’abarimu badafite za mudasobwa zabo, yatangaje ko hari mudasobwa zigera ku bihumbi 18 zitegereje abazisaba, igisigaye ari ukugaragaza aho zikenewe.


text:
Mu Rwanda
Gatsibo: Imibiri irenze 5000 niyo yataburuwe mu cyobo cy’i Kiziguro
Kuva imirimo yo gucukura icyobo cyatawemo Abatutsi muri Jenoside yakorewe Abatutsi yatangira mu Karere ka Gatsibo mu murenge wa Kiziguro, hataburuwe imibiri 5000. Ubu iri guterwa imiti mbere y’uko yozwa kugira ngo izashyingurwe mu cyubahiro.
Amakuru Taarifa yahawe n’umwe mu bakozi bo ku Karere ka Gatsibo avuga ko abacukuzi basanze hari imibiri yangiritse cyane k’uburyo byasabaga gushishoza kugira ngo abantu bamenye ruseke cyangwa amagufwa y’umutwe kugira ngo bashobore kuyibara.
Mu mpeza z’Ukwakira, 2020 nibwo imirimo yo gucukura umwobo bivugwa ko ufite metero z’ubujyakuzimu zirenga 25 yatangiye.
Icyo gihe Jean Nepomuscène Sibomana yari yabwiye kimwe mu binyamakuru bikorera mu Rwanda ko abarokotse Jenoside yakorewe Abatutsi bo muri kariya gace bari basanzwe bazi ko hari imibiri yahajugunywe ariko baranze kuyitaburura urwibutso rushya rutaruzura.
Yagize ati: “ Twari dusanzwe tuzi ko hari imibiri kuko abahiciwe ari abacu kandi tuzi ko bahajugunywe. Twabanje gutegereza ko Urwibutso rushya rwuzura kugira ngo tubone uko tubashyingura mu cyubahiro”
Ahubatswe Urwibutso i Kiziguro bivugwa ko hazagaraga amateka ya Jenoside yakorewe Abatutsi mu cyahoze ari Komini Murambi.
Komini Murambi yayoborwaga na Gatete Jean Baptiste, hakaba ari hamwe mu hakorewe ubwicanyi bukomeye muri Jenoside yakorewe Abatutsi muri kariya gace.
Abatutsi bahiciwe bari bahungiye muri Kiliziya ya Paruwasi Gatolika ya Kiziguro.
Batangiye kwicwa kuwa 11 Mata 1994, abicanyi bakabajugunya mu cyobo bivugwa ko cyari cyaracukuwe n’abantu bashakishaga isoko y’amazi.
Hari abavuga ko kiriya cyobo zigite metero ziri gati ya 20 na 50 z’ubujyakuzimu.
Biteganyijwe ko iriya mibiri izashyingurwa mu minsi 100 y’Icyunamo cyo kwibuka Jenoside yakorewe Abatutsi muri 1994 kizatangira taliki 07, Mata, 2020.


text:
Nyamagabe:Amadini n’amatorero yibukijwe kwihutisha iterambere ry’abaturage
Yanditswe na NSHIMIYIMANA EMMANUEL
Guverineri w’intara y’Amajyepfo Mureshyankwano Marie Rose, yasabye abayobozi b’amadini n’amatorero kurushaho gushyiraho gahunda zigamije kuzamura imibereho myiza y’abaturage, kuko Guverinoma y’u Rwanda ibafata nk’abafatanyabikorwa b’ingenzi.
Ni ubutumwa uyu muyobozi yagarutseho mu muhango wo kwimika Musabyimana Assiel, nka Musenyeri wa Diyoseze ya Kigeme, mu itorero ry’abangilikani, umuhango wahujwe no kwizihiza isabukuru y’imyaka 25 iyi diyoseze imaze.
Guverineri w’intara y’Amajyepfo Mureshyankwano Marie Rose wari umushyitsi mukuru muri uyu muhango wabaye kuwa 13 Mutarama 2018, yashimye uruhare iri torero rigira mu bikorwa bigamije guteza imbere abanyarwanda, asaba Musenyeri mushya gukomeza kubishyiramo imbaraga.
Yagize ati “Guverinoma y’u Rwanda ifata amadini n’amatorero nk’umufatanyabikorwa w’ingenzi mu gushimangira imiyoborere myiza, mu guteza imbere imibereho y’abanyarwanda bigamije kubaka iterambere rirambye ry’igihugu.”
Yasabye amadini n’amatorero muri rusange guhundura imyumvire y’abayoboke babo, babatoza gukora ibikorwa biri mu gahunda za Leta zigamije iterambere ryabo mu mahoro n’umutekano w’igihugu, bibafasha kwigira no kwihesha agaciro.
Yagize ati “Dushyire hamwe mu gukomeza kwita ku mibereho y’umuryango, tubashishikarize kwirinda ibiyobyabwenge kugira ngo bagire imibereho myiza.”
Umuyobozi w’iri torero mu Rwanda Nyiricyubahiro Onesphore Rwaje, na we yibukije uyu Musenyeri mushya ko akwiye guharanira guteza imbere abo yahawe kuyobora.
Yagize ati “Ibyo Mvunabandi (uwo yasimbuye wagiye mu kiruhuko k’izabukuru) yakoze ngwino ubyongereho, ushyire mu buryo ibyo asigaje kandi ni byinshi, ni baguhe ibyangombwa maze na we ubakorere uhereye mu matorero shingiro kuko ni igicumbi k’ivugabutumwa n’umurimo wa gipasitori.”
Musenyeri Musabyimana Assiel na we yiyemeje ko mu byo azateza imbere harimo n’iterambere ry’abaturage. Yagize ati “Ku bw’ubuntu bw’Imana dusobanukirwa ko Imana idufitiye umugambi wo kuduha ibyiza ku buzima bwacu, tukigira mu buryo bw’iterambere ryuzuye mu mwuka n’umubiri.
Agakiza kagomba gutera impinduka mu buzima bwacu mu mubiri no mu mwuka no mu mibanire, kandi tukagira ibikorwa by’iterambere biramba”
Bamwe mu bakirisitu baganiriye n’Imvaho Nshya nabo bavuga ko icyo bifuza ku muyobozi wabo mushya ukubafasha kugera ku iterambere ry’umwuka, hatirengagijwe n’iry’umubiri.
Hitimana Daniel wo mu itorero rya Gasaka yagize ati “Mbona akwiye gukomeza kwita ku rubyiruko nk’uko uwamubanjirije yabigenzaga, urubyiruko rugahugurwa kandi rugatozwa indangagaciro za gikirisitu n’iz’iterambere kuko ari bo torero ry’ejo.”


text:
Uyu mugabo wo muri Afurika y’epfo,yahuye n’uruva gusenya ubwo yafatwaga ku ngufu n’abagore babiri barwaye SIDA.Uyu mugabo ubwo yaganiraga n’ikinyamakuru daily sun, yasobanuye neza ukuntu abo bagore bamufashe kungufu muburyo bubabaje.
Uyu mugabo yagize ati: “abagore babiri barwaye Sida bamfashe kungufu bantunze imbunda, aba baraje banjyana mu bihuru, umwe muribo yahise yiyambura imyenda maze undi antegeka ibyo ngomba gukora. Uyu wari umfatiyeho imbunda yantegetse ko ngomba kwinjiza igitsina cyange mucyuwo mugore wari wiyambuye imyenda, kandi ko nintabikora bahita bandasa”
Yakomeje agira ati: “nyuma yuko bari bamaze kunsambanya kugahato umwe muribo yahise ambwira ko yanduye agakoko gatera sida”
Uyu mugabo w’imyaka 37 wasaga nuwahungabanye ngo yahise yihutishwa ajyanwa kwa muganga ndetse bamuha imiti ishobora kumufasha kutandura sida.
Uyu mugabo kandi yasobanuye ukuntu abo bagore umwe yabaga ari kumufata kungufu maze undi akaba amuhagaze hejuru nimbunda areba ko ari gukora akazi neza. Umugore wuwo mugabo ngo yizeye ko abo bagore bamufatiye umugabo bazagezwa mubutabera kandi ko ngo yiteguye gukora byose agashyigikira umugabo we.
Uyu mugabo ngo ajya gufatwa ku ngufu yari arimo kwigendera kumuhanda maze muburyo atatekerezaga abo bagore babiri bahita bamutegeka guta umuhanda akajya mubihuru byari aho bamutunze imbunda, ari nabwo bahitaga bamwereka icyo akora ku gahato. Kugeza ubu police ikaba ikiri gushakisha abo bagore babir


text:
Imyidagaduro
Mu Mwiherero Abakobwa Bazavamo Miss Babaho Bate?
Video:Ubuzima bw’abakobwa 20 bazavamo Miss Rwanda mu Mwiherero bakorera mu Bugesera buba bwihariye.
Mu gitondo bazinduka bagorora ingingo, bakabikora babiyobowemo n’umutoza w’umusore.
Ab’uyu mwaka bari gutozwa n’uwitwa Gaël Girumugisha.
Iyo bavuye kugorora ingingo bamwe bakomereza mu gikoni gutegurira bagenzi babo ifunguro rya mu gitondo.
Bamwe bateka umureti, bagategura umugati, n’ibindi biribwa byoroheje abantu bafata mu gitondo.
Nyuma yo gutekera bagenzi babo, barasangira byarangira bakajya gufata amasomo atandukanye harimo Amateka, Uburere Mboneragihugu n’ibindi.
Ku byerekeye Amateka y’u Rwanda, aba bakobwa 20 baherutse gusura Urwibutso rwa Jenoside yakorewe Abatutsi ruri mu Murenge wa Ntarama mu Karere ka Bugesera, hafi y’aho bacumbitse.
Innocent Ruzigana wabakiriye kuri urwo rwibutso yaberetse ibirugize, amateka yarwo, abasobanurira n’uburyo Abatutsi bahahungiye bishwe n’Interahamwe zari zishyigikiwe n’ubutegetsi bwari ho muri kiriya gihe.
Gusura Urwibutso bijyana no kwibuka ibyabaye ariko bigaherekezwa no kurahirira ko bitazongera kubaho.
Abakobwa bemererwa kujya muri mwiherero kandi bahabwa andi masomo agendana no kwihangira imirimo, kwiyumvamo ko ushoboye, no gutekereza kure.
Ikindi Taarifa yamenye ni uko baba bakobwa batemerewe gukoresha telefoni zabo kenshi nk’uko bisanzwe bizwi ku bakobwa bo mu kigero cyabo.
Bahabwa umwanya muto wo kujya ku mbuga nkoranyambaga ahubwo igihe cyabo kinini bakagikoresha biyitaho mu bumenyi, mu mirire, siporo no ku mubiri.
Muri rusange ubwo nibwo buzima bw’aba bakobwa bategurirwa kuzavamo Nyampinga w’u Rwanda.
1 Comment
-
Disi baba babayeho neza! Gusa nyine akaryoshye ntigahora mu bitama


text:
Ubutumwa bwiza, ni imbaraga y’Imana.
Yanditswe na: Ubwanditsi
2019-06-20 08:59:11
ABAROMA 1.16-17
Erega ubutumwa bwiza ntibunkoza isoni: kuko ari imbaraga y’Imana ihesha uwizera wese gukizwa, uhereye ku Muyuda ukageza ku Mugiriki,kuko muri bwo ari na mo gukiranuka kuva ku Mana, guhishurirwa, guheshwa no kwizera kugakomezwa nako, nkuko byanditswe ngo “ukiranuka azabeshwaho no kwizera”
Iri jambo Pawulo yandikiye Abaroma riragaragaza ko kwamamaza ubutumwa bwiza bitagirira umumaro ububwirwa gusa, ahubwo ko bifasha cyane na nyir’ukubwamamaza abishyizeho umutima.
Kuko burarema, burakora, ni yo mpamvu bizindura abantu mu gitondo bakaza kubwumva; kandi kubwitaho ni bwo butunzi buruta ubundi bwose, kuko n’ubwo utagira ifeza n’izahabu ngo ubashe kubaho ubuzima buhambaye ukiri mu isi, iyo uri umukiranutsi w’ukuri uba uri umutunzi bihebuje:
Agakiza wahawe karuta byose kuko ni ko gahesha umuntu amahoro isi idafite, ari na yo mpamvu kuzinukwa icyaha no guhorana inzara n’inyota by’ijambo ry’Imana ari cyo gihesha umuntu kuba uwo kwifuzwa.
Nyamara benshi banze gukizwa, kubera ko banze kurekura ibinezeza by’isi (ubujura, ubusambanyi n’Ibindi) ariko iyo umutima wicishije bugufi ukareka ibyaha ugaharanira kumva no guha agaciro ubutumwa bwiza, bituma nyirawo ahinduka, akaba icyaremwe gishya!
Inshingano Yesu yasigiye abamwizera hano mu isi, ni ukwamamaza ubutumwa bwiza hose kugira ngo bugeze abantu ku musaraba.
Nawe rero uharanire gukomeza ubutumwa bwiza bw’ijambo ry’Imana kuko ntibikoza isoni, maze urusheho kubukunda no kubwamamaza hose, ni bwo uzabeshwaho na bwo.
[email protected]


text:
I have a good (positive) credit rating, but I need more money to be able to keep my business afloat during the COVID-19 pandemic. Is there any type of loan that would help with this?
A “line of credit” or “cash credit line” is a pre-approved loan with a specific borrowing limit based on the creditworthiness of the client. The better your credit, the more you may be able to borrow.
A line of credit allows borrowers to obtain credit without re-applying each time they need a loan as long as the total of borrowed funds does not exceed the credit limit. It helps a business stay liquid during a difficult time, like that we are experiencing now.
For example, if you are allowed a line of credit of Rwf 5 million you will be able to withdraw up to Rwf 5million from that line if you are .
A line of credit, like a traditional loan, will come with monthly payments and an interest rate, so keep that in mind if you decide to apply for one. There are lines of credit available for both businesses and individuals.
How do I get a line of credit or a cash credit line? Talk with your Bank, SACCO or MFI to find out more about the products they offer. If you are not currently a client, you can reach out to any institution to learn more about what they offer.
Most will require you to submit an application along with important documents like financial statements, cash flow projects and your trade license, so make sure you have your papers in order.
Mfite ubushobozi bwo kwishyura umwenda, ariko nkeneye andi mafaranga kugira ngo ubucuruzi nkora bukomeze kugenda neza muri iki gihe cy’Icyorezo cya COVID-19. Ese hari ubwoko bw’inguzanyo yamfasha kubigeraho?
“Kwemererwa inguzanyo” cyangwa “Guhabwa inguzanyo” ni inguzanyo uba usanzwe wemerewe iherekejwe n’igipimo cyihariye ntarengwa kigenwa hashingiwe ku cyizere banki ifitiye umukiriya. Uko icyizere umukiriya agirirwa kirushaho kuzamuka, ni nako arushaho kwemererwa inguzanyo.
Kwemererwa inguzanyo bituma abagurizwa babona inguzanyo batabanje kongera kubisaba buri gihe bazikeneye, igiteranyo cy’umubare w’inguzanyo basabye banki gipfa kutarenga igipimo kigenwe cy’inguzanyo bemerewe. Bituma ikigo cy’ubucuruzi gikomeza kubona amafaranga no mu bihe bikomeye, nk’ibyo duhanganye na byo muri iki gihe.
Urugero: niba wemerewe inguzanyo ya miriyoni eshanu ( 5.000.000 Frw), uzaba wemerewe kubikuza kugeza kuri miriyoni 5 kuri iyo nguzanyo niba uyemerewe.
Inguzanyo wemerewe, nk’uko bigenda ku nguzanyo dusanzwe tuzi, igira umubare w’amafaranga yishyurwa buri kwezi ndetse n’ijanisha ry’inyungu zayo. Bizirikane rero, nufata icyemezo cyo gusaba iyo nguzanyo. Hari inguzanyo zemererwa ibigo by’ubucuruzi n’izemererwa abantu ku giti cyabo.
Ni gute nakwemererwa inguzanyo cyangwa ngahabwa inguzanyo? Egera Banki, SACCO cyangwa Ikigo cy’Imari Iciriritse (MFI) bakubwire ubwoko bw’inguzanyo batanga. Niba muri iki gihe utari umukiriya, ushobora kugana ikigo cy’imari icyo aricyo cyose kugira ngo umenye byinshi kuri serivisi gitanga.
Ibigo byinshi bizagusaba kwandika ibaruwa isaba iherekejwe n’inyandiko za ngombwa nk’ishusho y’ibaruramari, imibare y’agateganyo y’amafaranga yinjira n’asohoka n’icyemezo cy’iyandikwa ry’ikigo cy’ubucuruzi, ugomba rero kubanza gushyira inyandiko zose za ngombwa ku murongo.


text:
Uko isi ikomeza gukata mu iterambere niko hagenda havumburwa udushya twimshi.Kuri ubu ikiravugwa cyane ni inkweto zidasanzwe zifite ubwenge n’amaso zizajya zifashishwa n’abafite ubumuga bwo kutabona. Bivugwa ko uzambaye zimufasha kumenya ibiri imbere muri metero 4.
Isosiyete ya Tec-Innovation yo muri Otirishiya (Austria), niyo yakoze aka gashya, ikaba iherutse gushyira ahagaragara inkweto zifite ubwenge bw’ubukorano mu gufasha abantu bafite ubumuga bwo kutabona, zakozwe n’umugabo uzwi nka InnoMake. Izi nkweto zirimo utuntu tumeze nk’amaso 2, areba imbere ku buryo ahari imbogamizi zihabona.
Izi nkweto zifite amaso, iyo umuntu uzambaye ahuye n’undi muntu, zirasona zikamubwira ko ari umuntu, yaba agiye kugonga igikuta zikamuhagarika. Akarusho kandi biba byiza iyo uzambaye afite telefone ikoresha Bluetooth kuko nazo zifite Sisitemu ya Bluetooth, zihuzwa na Telefone hanyuma zikajya zitanga amakuru ku mbogamizi, uzambaye akumva telefone imusabye ko ahagarara cyanwa akamenya icyo ahuye na cyo.
Markus Raffer, umwe mu bashinze Tec-Innovation, yabwiye TechXplore ko ibyuma bya Ultrasonic ari byo biri ku mano y’inkweto aho byereka umuntu utabona inzitizi agiye guhura nazo. Izi nkweto ngo ziranacana nijoro bityo zigakomeza guha uzamabaye amakuru y’imbogamizi ashobora guhura nazo munzira.


text:
Yegob.rw yabazaniye gahunda nshya yo kujya ibagezaho amafoto y’umukobwa uteye neza w’icyumweru, uyu mukobwa bikaba bishoboka ko yazajya aba asanzwe ari umustar cyangwa se asanzwe ari umuntu usanzwe ariko bitewe n’uburyo ateye tukamwandikaho. Bikaba kandi bishoboka ko yaba ari umunyarwanda cyangwa umunyamahanga.
Umukobwa uteye neza w’iki cyumweru (Thesexiest girl of the week) rero akaba ari Ana Cheri.
Ana Cheri rero akaba ari umunyamerikakazi, akora ibijyanye no gutoza abantu kwita ku mubiri wabo aho afite GYM ye bwite akoreramo ako kazi hariya muri USA.


text:
Igice cya 2 : Ibyo wibaza kuri Mariko wanditse ubutumwa bwiza bwa Yesu
Yanditswe na: Ubwanditsi2021-08-09 06:59:45
Mariko wakurikiye Yesu ubwo yari agiye kubambwa abandi bamuhanye, umwihariko w’ubutumwa bwe, mama we wari umukire agafasha itorero, byose ni byo twifuje kugarukaho muri iki gice cya kabiri cy’amateka ya Mariko wanditse ubutumwa bwiza bwa Yesu.
Kuba Mariko atarabanye na Yesu, ni ibintu bitarti guhita bimworohera kugira ngo ubutumwa bwe bwemerwe. Umwanditsi witwa Nelson yandika kuri Mariko yavuze ko mama wa mariko(Mariya wundi) yari umukire. Tubona ko Bibiliya ivuga Mariya Magadarene(nyina wa yakobo na Yohana), Mariya nyina wa Yesu, na Mariya wundi, nyina wa Mariko. Uyu rero ngo yari umukire kuko inzu barimo gusengeramo ubwo petero yari afunze yari iye, si n’ibyo gusa kandi kuko bavuga ko uyu mu mama yaba yaragize uruhare m gushyigikira umurimo w’Imana mu itorero rya mbere.
Yewe ngo n’igihe Kristo yabaga ari mu ivugabutumwa ngo uyu Mariya mama wa Mariko yajyaga atanga inkunga ye, kugira ngo Yesu akore umurimo neza. Uyu mubyeyi kandi ngo yari afite ubuhamya bwiza! Mariya kandi ngo yakomeje no gutanga ubufasha ku bakomeje gukorera umurimo w’Imana i Yerusalemu. Ngo yajyaga abaha ibyo kurya, yari yaranaratanze umukozi(Roda) wo kubafasha mu mirimo yabo ya buri munsi, dore ko no mu bantu ngo bagendanaga na Yesu uyu mumama na we yabaga ahari.
Uyu rero Mariko witwaga Yohana, bavuga ko yaba yarafashije benedata umurimo. Ngo yari umuntu ubandikira amateka( A recorder), ikindi ngo yabafashaga kubwiriza no gukurikirana abakijijwe. Bavuga kandi ko ngo uyu Mariko ashobora kuba yari ari no mu bigishwa 72 Yesu yahaye ubutware ngo bajye kubwiriza. Abashakashatsi bavuga ko ngo ubutumwa bwiza Mariko yaba yaranditse, ko ari ibitekerezo bya Petero: Ibyo yumvise abwiriza, cyangwa se avuga muri cya gihe bagendanaga ndetse akanandika n’uko yabonaga umurimo bakoraga.
Igishobora guhamya ibi, ni uko kuva mu gice cya mbere cy’Ibyakozwe n’Intumwa kugeza ku cya 12 mwibuke ko umurimo wakorerwaga iwabo mu rugo ari ho babaga. Umwe mu bakuru b’itorero Piyasi rero we ashimangira ko ubutumwa bwiza bwa bwa Yesu uko bwanditswe na Mariko, yabushingiraga cyane ku nyigisho za Petero, dore ko ngo yari n’umuhanga mu kubyandika.
Banavuga kandi ko umuntu waba warafashije Mariko kuva mu kigero cy’ubwana ko ari Petero, bagiranga n’umubano wa bugufi cyane. Ikindi ngo ni uko Petero yamuhuguye yigiye ku makosa nawe yakoraga. Mu mwaka wa 185, umwe mu bakuru b’itorero witwa Irenias we yise Mariko umusemuzi wa Petero. Mariko ngo yari umuntu uzi gufata mu mutwe, icyo yumvise ngo nticyapfaga kumuvamo!
Ubutumwa bwiza uko bwanditswe na Mariko, iki gitabo cyanditswe guhera mu mwaka wa 55 kugera mu mwaka wa 59, bakavuga ko ubundi ngo ubwo butumwa bwari bugamije kubwirwa abantu b’Iroma. Ubu butumwa bwa Mariko kandi ngo bwabanjirije ubwa luka, bukagira umwihariko wo kugira ngo bubwirwe abantu batari abayahudi by’umwihariko abanyeroma. Mariko yari agamije gufasha Pawulo mu kubwiriza abanyamahanga.
Mariko yitondeye cyane gusemura izi nyandiko za Pawulo kugira ngo yorohereze abazaoma inyandiko ze. Mariko 15:21 hagaragaza uko ari we wenyine mu butumwa bwe uvuga umugabo witwaga Simoni w’umunyakureni watwaje Yesu umusaraba, kumwandikaho ngo ni ukubera yari papa w’uwitwaga Rufo. Uyu yamenyekanye cyane mu itorero rya mbere i Roma.
"Batangira umugenzi waturukaga imusozi witwaga Simoni w’Umunyakurene, ari we se wa Alekizanderi na Rufo, baramuhata ngo yikorere umusaraba wa Yesu". Mariko 15:21. Si ibintu byari byoroshye kumwandikaho byasabaga ubucukumbuzi ntabwo kwari uguhita amwandikaho, nk’uko amateka abivuga.
Kuba rero ngo Mariko ubutumwa bwe aribwo butoya ugereranyije n’abandi banditsi, ngo ni uko we yagerageje kwerekana intego yazanye Yesu abantu babasha guhita bumva. Ntabwo yitaye cyane kugushyiramo amasekuruza y’ibya Yesu n’bindi by’amateka nk’uko abandi babigenje.
Mariko ngo ni we wenyine wakurikiye Yesu bwa nyuma, ubw’abandi bigishwa bari bagiye kwihisha
Mu bushakashatsi bwa Guina yakoze, yavuze ko uriya musore uvugwa yari Yohana Mariko. Nubwo nawe atabihamije neza, ariko avuga ko mu butumwa bwiza Mariko yanditse nta hantu yigera yigaragaza, ko ahubwo agerageza kwerekana Kristo Yesu gusa. Ngo yivuga gusa mu gice cya 14:51-52. Uwo musore rero wagendaga nijoro ubwo abandi bari bahanye Kristo bamaze kumufata, ngo ni Mariko.
Ngo abari bafashe Yesu bambuye uwo musore umwenda yari yiteye, asubirayo yambaye ubusa. Impamvu bashingiraho bavua ko uwo musore ari mariko, bavuga ubwo abayahudi bafataga Yesu mama wa Yohana Mariko yari arimo yitegereza uko bamufata. Amateka rero akavuga ko Mariya nyina wa Mariko ngo yaba yarategetse umuhungu we, akamubwira kubakurikira akareba aho bajyanye Umwami Yesu Kristo
Bagakomeza bavuga ko ngo uwo musore bari bamubyukije mu ma saa cyenda z’ijoro, nibwo rero abayahudi baje kuvumbura ko hari umusore ubakurikiye, kuko bari babi cyane bamugirira nabi ni ko kumwambura umwenda yari yiteye! Asubira iwabo yirukanka ariko yambaye ubusa hejuru, uretse ko ngo nta n’icyo byari bimubwiye nk’umuntu wari ukiri muto(teenager).
Yohana Mariko yakoze umurimo w’Imana muri Africa mu Misiri yakera, ngo haje no kuvuka itorero rikomeye cyane ryaje no kujya kubwiriza mu burayi. Ngo yaje kandi kubwiriza no muri Aziya. Yaje kandi no kurwanya inyigisho z’ubuyobe zigeze kwaduka muri Tuniziya, aho bavugaga ko ngo Yesu atabambwe.


text:
Nubwo hari abandi bami bavugwa babayeho mbere, amateka y’u Rwanda avugwa neza guhera kuri Kigeli I Mukobanya wategetse mu kinyejana cya 14 mu ruhererekane rwakomeje rw’abami b’ibitekerezo kuko ari bo babashije kumenyekana n’igihe bategekeye.
Uhereye mu kinyejana cya 14 kugeza mu mwaka wa 1959 ku mwami wa nyuma w’u Rwanda Kigeli V Ndahindurwa, bigaragara ko ingoma ya cyami mu Rwanda yari imaze ibinyejana bisaga bitandatu. Biragoye ku isi hose kubona ingoma zamaze imyaka nk’iyo zitarahanguka.
Kuwa Gatanu w’icyumweru gishize ubwo yamurikaga igitabo cye yise ‘Rwanda 1959-1962, La Révolution manquée’, Senateri Antoine Mugesera yavuze ko ingoma ya cyami mu Rwanda yari ifite ibanga ari naryo ryatumye iramba imyaka amagana.
Yagize ati “Impamvu ingoma ya cyami yari yararambye ibinyejana n’ibinyejana ni uko bwari ubuyobozi budaheza. Buri wese yayibonagamo.”
“Impamvu yarambye si ingufu, ntabwo abategekaga bari bafite amaboko kurusha abandi, ntibari bafite imbunda bari bafite imiheto nkuko ba so bari bayifite ariko barategetse. Bakoreshaga ubuhanga, bakunda igihugu.”
Mugesera yagereranyije ingoma ya Cyami na Repubulika ya mbere n’iya Kabiri, avuga ko ubwami bwakundaga u Rwanda n’abanyarwanda bose mu gihe abazanye repubulika baheje igice kimwe cy’abanyarwanda.
Ati “Kayibanda ntabwo yakundaga igihugu.Yashoboraga kuba akunda abahutu ariko ntiyigeze akunda u Rwanda. Hari ikinyuranyo hagati yo gukunda abahutu no gukunda u Rwanda. Ubundi ubutegetsi bwose bugera aho bukavaho, ni itegeko rya politiki, ingoma ivangura irisenya.”
Kuki ingoma ya cyami yaje guhirima?
Nubwo yari imaze ibinyejana, ingoma ya cyami yaje guhirima mu mwaka wa 1959 ndetse uwari umwami wayo Kigeli V Ndahindurwa ahezwa mu mahanga.
Byabaye mu buryo butunguranye kuko hari abanyarwanda batiyumvishaga u Rwanda rutagira umwami, banagerageje ngo agaruke ariko bikaba iby’ubusa.
Mugesera avuga ko abakoloni b’Ababiligi bari baraciye imizi ingoma ya cyami, ku buryo hari abaturage batari bakiyibonamo.
Ati “Bari barayiciye imizi. Mu bigaragara ntiyari ikiri ingoma ya cyami, yari ingoma ya kizungu. Umwami we yari igikoresho kirebeshwa gusa, ntabwo yari agifite ubutegetsi. Yari ingoma y’abakoloni.”
Yakomeje agira ati “Iyo ngoma bayikoresheje ibibi. Batandukanyije abayobozi n’abayoborwa. Kera umuntu yibonaga mu muyobozi, ukabona ko umuyobozi akurengera. Abandi babakoresheje imirimo y’ikiboko, yo gukubita. Leta y’abakoloni yabanganishije n’abaturage kandi umuturage areba umukubise n’aho waba wabitumwe n’ababiligi, ni wowe bareba.”
Mugesera akomeza avuga ko ubutegetsi bwari mu maboko y’abakoloni umwami ameze nk’agakingirizo ku buryo no ku mbonerahamwe y’ubuyobozi, umwami yazaga ku mwanya wa gatandatu munsi y’umwami w’u Bubiligi, Guverineri wa Ruanda Urundi, Administrateur n’abandi.
Mugesera avuga ko na Repubulika ntacyo yari itwaye iyo iza kuza iharanira inyungu z’abanyarwanda bose, ari naho yahereye yandika igitabo cye agaragazamo ko impinduramatwara yakozwe mu mwaka wa 1959 yapfubye kuko itazaniye abanyarwanda bose amahoro.


text:
Minisiteri y’Uburezi (MINEDUC) yatangaje ingengabihe igaragaza uburyo abanyeshuri bo mu mashuri abanza n’ayisumbuye bazasubukura amasomo.
Iyo ngengabihe y’umwaka w’amashuri wa 2020 – 2021 ntigaragaza igihe abiga mu mashuri abanza guhera mu mwaka wa Mbere kugeza mu mwaka wa Gatatu bazatangirira, kimwe ndetse n’abiga mu mashuri y’incuke. Igihe bo bazatangirira ngo bazakimenyeshwa nyuma.
MINEDUC kandi yatangaje ko abanyeshuri bazakomereza aho bari bagejeje. Abari barishyuye igihembwe cya mbere ngo ntabwo bazasabwa kwishyura amafaranga y’ishuri.
Dore uko iyo ngengabihe iteye:
Tariki 2 Ugushyingo 2020, hazatangira abo mu mashuri abanza biga mu mwaka wa Gatanu n’uwa Gatandatu. Hazatangira n’abiga mu mashuri yisumbuye mu mwaka wa Gatatu, uwa Gatanu n’uwa Gatandatu.
Kuri iyi tariki ya 2 Ugushyingo 2020 hazanatangira abanyeshuri bo mu mashuri y’Ubumenyi ngiro bari mu mwaka wa Gatatu kugeza mu wa Gatanu ndetse n’abiga mu mashuri y’Inderabarezi kuva mu mwaka wa Mbere kugeza mu wa Gatatu.
Biteganyijwe ko aba banyeshuri bazatangira igihembwe cya kabiri ku itariki ya 2 Ugushyingo 2020 bakazagisoza ku itariki ya 2 Mata 2021.
Iyi ngengabihe kandi iteganya ko hari abandi banyeshuri bazatangira igihembwe cya kabiri ku itariki ya 23 Ugushyingo 2020. Abo ni abiga mu mwaka wa Kane w’amashuri abanza, ndetse n’abiga mu mashuri yisumbuye mu mwaka wa Mbere, uwa Kabiri n’uwa Kane.
Aba na bo bazasoza igihembwe cya kabiri ku itariki ya 2 Mata 2021.
Ikiruhuko cy’igihembwe cya Kabiri kizatangira tariki 03 Mata 2021 kugeza tariki 15 Mata 2021 kikazamara ibyumeru bibiri.
Biteganyijwe ko igihembwe cya Gatatu kizatangira ku itariki ya 19 Mata 2021 kirangire ku itariki ya 09 Nyakanga 2021 kikazamara ibyumweru 12.


text:
NONEHO UTU DUKINO NIDANGER ARIKO IBI NONEHO NDAMENYA BISOBANURA GUTE
Mbanze francine ndagushimiye igitekerezo cyawe gihagarariye ibyo nibaza byose.
Ariko tutarajya na kure kuki leta y'Urwanda idahangara kurega leta y'Ububiligi mu ruhare yagize muri Genocide yakozwe guhera 1960 n'ubwicanyi wakurikiyeho...Jye iyi Genocide kenshi n'ubwo yakozwe n'abahutu, ariko yateguwe n'ababiligi....Naho ibyo gusaba imbabazi kw'ishyaka PSD, ibyo n'ubugabo buhambaye cyane bugirwa na bake. BUrya intwari s'ukurasana gusa, no gusaba imbabazi n'ubutwaari ndetse bugirwa na bake muri ba babndi twit'intwari mu rugamba mw'isi...Ese MDR nayo yemera kuzisaba. Uretse ko jye nsaba ko MDR isetswa nk'ishyaka rya politike kuko ariyo yatangiye gecnocide m'Urwanda. Twe abanyarwanda tuzabisaba leta ko iryo shyaka riseswa rikavanwa mu mashyaka yandi...Na wawundi ukunda gutukana cyane akanavuga ko atasaba Abatutsi imbabazi, ajye yibuk ko ishyaka rya sebukwe ari ryo ryatangiye guheku'igihugu... Niba ahari ar'uko nd'umuswa muri politiki, jye mba nibaza ko hakwiye ahubwo gushingwa amashyaka ahagarariye Intara. Maze yose akazajya ahagararira Intara mu rwego wr'ishyanga yose. Maze intara zigahabwa ikintu kijya gua n'ubwigenge cg ubwisanzure, maze hakabaho ihiganwa ryo gutez'immbere izo ntara zabo...No mu gutora umukuru w'igihugu, burishyaka ry'Intara rigatanga umukandida waryo....
Ndasabako "comment" yanjye nayo yahabwa agaciro! Ese mwaba mutinya ukuri kuri muri ibi cyanga nuko ntawe nsingije muri comment yanjye? Gusa ndemezako ntawe nshebeje. Muri make nibajije ukuntu Bwana Biruta yasabira abantu imbabazi mu izina ly'ishyaka kandi barakoze ibintu batatumwe nalyo kandi binyuranyije n'amahame yalyo! Ikindi nibajijeho ni ukuntu Biruta atasabira abishwe guhambwa mu cyubahiro no kugirwa intwari za demokarasi.
Ariko reka mbabwire cyangwa mbabaze ikibazo. Mwese muribuka uko genocide yari imeze cyane cyane abari mu mugi wa kigali. Ubundi ibice byari bibili. Abicwa n'ababashyigikiye ni ukuvuga abari bababajwe n'itsembatsemba ry'abantu. Wakwicwa, utakwicwa imyitwarire yawe yarakugaragazaga, hari n'abagenderaga mu nterahamwe bitabara ariko wa mutima wica ntawo bafite, abandi bari bahangayitse ubwoba bwarabamaze, batinye interahamwe kandi bari abahutu. Hari igice cya kabili cy'abicaga n'ababashyigikiye , nabo imyitwarire yabo yarabarangaga . Niyo wabaga utarimo kwica cyangwa utanga amabwiriza mu rwihishwa, cyangwa se n'ikimenyetso cya nyuma cyo kuba utaratinyaga interahamwe cyari gihagije kuba uri kumwe nazo mu bikorwa cyangwa ku mutima. None icyo nshaka kuvuga ibi bice byombi , kiriya cya mbere ntigishobora gusabira imbabazi icya kabili kuko nacyo cyaragihangayikishije. Aba rero bavuga ngo barasabira abandi bakoze ibyaha nge nkeka ko ari babandi bakoze ibyaha byihishe, kugeza kuri babandi mbese batari bafite icyo bishisha mu gihe abandi bari bamazwe n'ubwoba. icyo kintu rero kibari ku mutima, kandi Leta yarabizeye , mugihe babandi bari bahangayitse bo na n'ubu bari mo kwangara amahanga kandi nta cyaha bagira. Babeshya ko basabira abantu imbabazi kandi aribo bazisabira.Ese ko abantu bahanwe n'abandi bakaba bagishakishwa ngo bahanwe, abandi bakisabira imbabazi bakanazihabwa, mwe murashya mwarura iki ?
Ndasaba HE President ko yareba uko arangiza kino kibazo agaha abantu Imbabazi muri rusange, agatabara imitima ya bamwe itazaturika,kuko ntibatuje,ntibari hamwe,barikiriza , bakiriza byose kubera ikibari ku mutima. Babaye ba MITIMIBUNGA. Nta bantu barimo ntibashobora no kumugira inama mu bihe bikomeye. Nkawe Rucagu se uravuga iki ? Si wowe se wadodesherezaga interahamwe bya bitenge byazo ? Wowe kora byinshu byiza urebe ko umunzani wawe wabalansinga noneho igihugu kizakubabarire muri rusange naho gusaba imbabazi ku kantu gato ibindi ubisize inyuma ntaho byazakugeza. Sindega cyangwa ngo nteranye abantu, nge mpora nshaka inzira nyayo twanyuramo ngo tuve mu mwijima w'amoko. Bye.
Izo mbabazi zo mu kigali abarokotse turazamaganye!! muriho murapfobya amabi yabaye muha inyoroshyo abantu mukigare.....ibyo twe turabyanze! Biragaragaza ko mumaze guhaga
Iyi gahunda ninziza,njye narinziko,Ndi"Umurundi"none narasobanukiwe.
Ntimukajijishe, gusaba imbabazi mukigare??!! Muzisabe kugiti cya buri umwe!
ushaka kuba umunyapolitique azabe we njye namaze kumenya icyo politique bivuze nicyo bimaze kandi utazi ubwenge ashima....?gahunda ya ndi UMUNYARWANDA ni nziza ariko yakagombye kutabangamirwa na gahunda yo gusaba imbabazi kubakoze ibyaha bya jenoside.ibi ni ibintu bibiri bitandukanye rwose.uwakoze jenoside cg uwagize uruhare ngo ikorwe nasabe imbabazi,utarigeze abonaho jenoside aya mateka yamuguyeho biranamubangamira kuri ubu ntidushaka kwitwa cg kwibona muri bumwe mu bwoko dushaka kuba abanyarwanda,dukunda igihugu cyacu,mbese kubwanje izi ni gahunda ebyiri zitandukanye rwose nimureke rero twubake urwanda dutangire none abanone mwitwirengagiza rwose.....
@ok : Wigira uwo utega iminsi dore ko kumena amaraso byabokamye! Wowe se ko ntacyo isomo ry'ibyo mwakoze muri 1994 ryakumariye ngo ubone ko kwica ntacyo byabamariye ahubwo byabakozeho ? None urakangisha "Revolution" nta soni ? Muragatsindwa n'izari iza RPA nk'uko zabatsinze.Ariko nushaka ubyikure mu mutwe ntimuzongera gutema abantu. Wumvise ?
ngira ngo PSD yari ikwiye gusaba imbabazi umuryango wa Bucyana naho ubundi nimwicecekere abanyarwanda turaziranye kereka niba ndi umunyarwanda yaba nereke amahanga
Ndumva bidatangaje PSD isabye imbabazi n'abandi ahubwo bakomereze aho. Gusa PSD ijye imenyako ariyo yari ifite isura y'umunyarwanda ihuriweho na bose. Habonetse aba Power n'abayirwanije kandi bose ari Abahutu byerekana uburyo igihugu cyari mu kibazo gikomeye, aho rero niho ubunyarwanda buzingiye ntekerezako RPF ituyoboye yakorana na bene abo banyarwanda aho gukorana n'aba genocidaire niba aribyo koko. nibakorane n'abanyarwanda bazimo kandi barahari naho abavuga amagambo ya mpemuke ndamuke tubange abo mbona ari Bamporiki, Rucagu, Nsengimana n'abandi ntabwo ari amacakubiri mwihangane.
Buriya muri Genozide icyo mutazi hari abapfaga bavumaga FPR ko ariyo yabaroshyeho umuriro itera u Rwanda mu Kwakira 1990. Baravugaga ngo aho kwicwa kariya kageni baba mwihezwa barambyemo ariko bakaramuka. Nabo bazabitekerezeho rero basabe imbabazi zo kuba barateye u Rwanda bigatuma umututsi arushaho kuba igicibwa. Ibyo mvuga byabagora ku byumva ariko ni ukuri.
Ikindi mbona Kizito yadufasha muri iriya process ya ndi umunyarwanda. Kuko areba kure. Kuko ibihangano bye ubona biganisha u Rwanda ku gukira ibikomere rwatewe n'amateka. Buri gihe mbona tuzira gushaka kuba mu byishimo bibi nkuko abiririmba. Leta zose zabayeho zagiye ziheza abandi ngo zibone uko zibaho muri ibyo byishimo bibi. Ntabwo ari hano iwacu gusa no mu bihuga bindi byinshi cyane hano muri Afrika. Kizito rero nagire icyo akora kuri gahunda ndi umunyarwanda ariko abanze atekereze neza. Kuko abikoze uko biri gukorwa ubu ntacyo byatanga. Uko bikorwa ubu wagirango ni ikintu twibagiwe gukora hagati ya 1994 na 2000, tukaba tubigarutseho. Ariko nkomeje kubishimangira abashyigikiye Genozide bose badusabe imbabazi. Ndavuga ibi umuntu wese wumvaga bamara abatutsi n'abahutu badashyigikiye ingengasi akwiriye gusaba abanyarwanda imbabazi bihereye ku batutsi bahigwaga kuko si bose. Abatutsi bari hanze nabo bazasabwa imbabazi uburyo bari barahejejwe ishyanga ngo ikirahuri cyaruzuye koko barabanje bamena amzi yarimo ni akga. Ibyo ndabivuga kuko ijoro ribara uwariraye naho waba umututsi ute utararye ijoro rya Mata mu Mvura uretseko burya yaraturamiraga, iyo biba mu mpeshyi ntawari gusigara n'umwuma. Mbisabire mureke twubake u rwanda rudashingiye ku maranganga mutima. Ntabwo nzi igihe ariko nka Martin King I have a dream Abanyarwanda bishimiye kuba mu Rwanda rwabo nta nkomyi nta bwoba nta rwicyekwe.
ababaga muli MRND nabo rero basabe imbababazi , kandi barahali abahutu nabatutsi !!!!
Ahaa iri shyaka ry'"isugi" rirasetsa. Nonese iyo gahunda yiswe ndi umunyarwana iyo itabaho bari kuzaryumaho kugeza ryari? Niribwire n'iryaryambuye ubusugi asabire hamwe imbabazi abanyarwanda yahemukiye.
Bavandimwe gusaba imbabazi ku cyaha cya Genocide birakwiriye kuko byabaye bibi cyane. Gusa ikigoye kitumvikana ni umutwe Ndi Umunyarwanda yari kwitwa Twamagane Jenoside. Kuvuga ngo ndi umunyarwanda usaba imbabazi ntibyumvikana neza uko wabihuza. Ikindi kandi imbabazi zirasabwa abatutsi yakorerwaga kabone nubwo hari abahutu babigwagamo numvise mucyahoze ari komini Nyabisindu iButare hari Burugumestre wishwe yanzeko bica inzirakarengane bamuzika ku modoka bamukururana mu muhanda ngo abaturage babonereho. Muri iki gikorwa usaba imbabazi rero yazisaba n'abanyarwanda muri rusange kuko uretse kutubabaza byaduteye n'ipfunwe mu ruhando rw'amahanga. Kuko twakoze ibyo inyamaswa zidakora. Ingwe yica inyamaswa yo kurya itabikoreye ubugome ngo izitsembe zose. Gusa tubirebe neza kuko ndabona ibyacu byasubiye ibubisi. Sentiments zongeye zazamutse wagirango turi muri 1994. Ibyo muzabibonera mu kwibuka umwaka uje muri Mata. Turebe neza ibyo turimo niba tutisibira intabwe yo kubana twari tugezeho. Gusa namaganye Genozide kuko ni ubugoryi butabaho, umuntu wese wikunda yarinda genozide kuko ntawe itagiraho ingaruka. Francine
Harya kujya mu bihugu duturanye hakoreshejwe indangamuntu bizatangira ryali ngo mbe nitegura kuyabangira ingata?
ariko ibitangaza biragwira iyi gahunda ya ndi umunyarwanda sinzi ibyayo nonese umuntu azasaba imbabazi yibyo atakoze hahaha udushya turagwira hanyuma ni uyobewe ko ari umunyarwanda muri twese this program is just riduculous ubu n'abana ejo bundi bazasaba imbabazi kubera iwabo bishe. pathetic
ariko ibitangaza biragwira iyi gahunda ya ndi umunyarwanda sinzi ibyayo nonese umuntu azasaba imbabazi yibyo atakoze hahaha udushya turagwira hanyuma ni uyobewe ko ari umunyarwanda muri twese this program is just riduculous ubu n'abana ejo bundi bazasaba imbabazi kubera iwabo bishe. pathetic


text:
Ubushakashatsi bumaze kwerekana ko hari inyamaswa zigaragaza ibintu abantu bakunze guhisha,cyane iyo bijyanye n’imyanya y’ibanga(parties intimes).
Urugero ni nk’aka gasimba kitwa Matako-Aguruka(« Pigbutt worm » cyangwa « ver-cul-de-cochon »),kazwi no ku izina rya « Fesses-qui-volent »).
Kugakubita amaso ntibyoroshye kuko bisaba kumanuka mu ndiba y’inyanja kuri metero 1000 y’ ubujyakuzimu.Kuba gasa n’umwanya-gore(vagin)byatangaje abashakashatsi bahisemo kubica ku ruhande bakita Chaetopterus pugaporcinus.
Goffredi na Robinson bakavumbuye,batekereza ko nibakabona ahandi hatari Monterey Bay(Calfornia),iyo miterere yako izahishura byinshi kuri uriya mwanya ukomeye wa bashiki bacu,cyane cyane ku bijyanye no kororoka nta nzitizi(limites de reprodution ).
Ikindi ni uko basanze gakungaye cyane ku ntungamubiri(proteines)ku buryo mu minsi iri imbere gashobora kuzifashishwa mu kurwanya inzara.
By P.B


text:
Bruce Melody, umuhanzi ubifatanya n’ubworozi
Yabanje kuba Producer igihe kinini
‘Sinarangije amashuri ariko nabonye diplome’
Yabaye umukozi wa Ama G barashwana arirukanwa
Muri 2012 akiza mu muziki nyina yahise apfa asigara ahetse umuryango
‘Nterwa ubwoba n’ahazaza h’umwana wanjye’
Bruce Melody ubusanzwe witwa Itahiwacu Bruce, ni umuririmbyi w’umunyempano, afite ubuhanga bwihariye mu guhanga no kwerekana ko ibyo akora biri mu maraso. Muri iyi minsi ari mu bahanzi ba mbere bakunzwe cyane mu ndirimbo z’urukundo mu Rwanda.
Melody yinjiye mu mwaka wa 2012. Muri 2017 yazamutse indi ngazi imuganisha ku ntsinzi mu buhanzi bwe. Yabanje gutumirwa nk’umuhanzi uhagarariye u Rwanda muri Coke Studio Africa, yahise anashyira hanze indirimbo yitwa ‘Ikinya’ ubu isa n’iyoboye izindi mu kwigarurira imitima ya benshi mu gihugu.
Yatangiye umuziki mu mwaka wa 2012, icyo gihe yafashwaga na Producer Fazzo, yibandaga cyane ku ndirimbo zo mu njyana ituje nyuma agenda avangamo na Afrobeat ndetse hari nyinshi yakoze muri ubu buryo zakunzwe nka ‘Ndumiwe’ ndetse na ‘Ikinya’ [ubu imaze kurebwa inshuro zirenga 433 044 mu mezi abiri] iyoboye izo yahimbye zose.
Itahiwacu…
Itahiwacu Bruce uzwi nka Bruce Melody ni mwene Ntibihangana Gervais na Verène Muteteri. Yavutse muri 1992. Ni ubuheta mu muryango w’abana bane barimo abahungu 2 n’abakobwa 2. Avuka mu Kagali ka Kamashahi, Umurenge wa Nyarugunga, Akarere ka Kicukiro ari naho kugeza ubu abana n’umugore n’umwana babyaranye.
Iyo muganira umubaza ibyerekeye amashuri akubwira ko ‘yize bimugoye atari uko ari umuswa’ ahubwo ari ibibazo by’umuryango n’ubushobozi buke bwamwitambitse, gusa yarahanyanyaje nyuma yo gucikiriza amashuri akora ikizamini cy’abakandida bigenga[ candidat libre] aza kubona impamyabumenyi.
Amashuri abanza yayize ku bigo bibiri harimo Ecole Primaire Busanza na Groupe Scolaire Camp Kanombe. Amashuri yisumbuye yayatangiriye i Kanombe kuri EFOTEC ayarangiriza kuri Lycée Islamique de Rwamagana.
IGIHE: Bruce Melody ni muntu ki mu magambo avunaguye?
Bruce Melody: Ndi umuntu usanzwe, ukunda gucukumbura no gushaka kumenya iby’abandi bantu, uko nteye muri kamere yanjye, ikintu abandi bantu batatinzeho nicyo njyewe ntindaho nkagicukumbura.
IGIHE: Izina Bruce Melody risobanuye iki? Ryaje rite?
Bruce Melody: Bruce ni izina niswe n’ababyeyi, wasanga Papa yararinyise wenda icyo gihe Bruce-Lee akunzwe. Melody ryo naryiswe na musaza wa Teta Diana witwa Bad Man, kera nkiri producer najyaga muri studio zitandukanye gutangayo melodie z’indirimbo. Icyo gihe abahanzi bankeneraga baravugaga ngo ‘reka duhamagare wa mwana wa melodie aze’, abantu bose batangira kunyita gutyo rigera igihe rirafata.
IGIHE: Iby’umuziki wabyinjiyemo gute? Ese byakujemo ryari?
Bruce Melody: Nabanje kuba Producer igihe kinini, nabyigiye muri studio ya Ama G yitwaga Black Gang Studio. Icyo gihe yari ikuriwe na Producer Piano, na we twamwise piano kubera ko yari umuhanga cyane mu gucuranga, hari n’undi witwaga Jimmy. Ni twebwe ba producers bari bahari, ariko njyewe nari uwa nyuma. Ni Junior watwigishaga, ariko ab’ingenzi bigishwaga ni babiri, njyewe ahanini baransohoraga bagiye kwiga.
Igihe cyarageze Jimmy ajya kwiga na Piano arahava ajya gukorera muri Future Records, nsigara njyenyine. Narakoze ariko igihe kigeze Ama G aranyirukana njya gukorera mu gasitidiyo gato i Masaka, naho harananira njya gukorera i Rwamagana muri Emeza Studio.
IGIHE: Ubwo ibyo kuba Producer wabyinjiyemo gute ko wabaga mu rusengero cyane?
Bruce Melody: Nabyinjiyemo mu 2008 nshakisha ubuzima. Mu rugo ntabwo twari twifashije, Papa amaze gupfa byabaye bibi, ntabwo twamerewe neza. Nari umwana wa kabiri ariko mpita mfata umwanzuro wo guhahira umuryango, barumuna banjye umwe yarigaga kandi yabaga akeneye amafaranga y’ishuri, njye nari mfite umushinga unyishyurira. Muri Emeza Studio naho baje kunyirukana.
IGIHE: Ko waciye agahigo mu kwirukanwa, ntabwo ushobotse se?
Bruce Melody: Si ukudashoboka, icyo naziraga ni uko nakundaga kuba ncecetse, bambazaga ibisobanuro nkabura icyo mvuga. Nari umunyabibazo ku buryo nahoraga njunjamye, nirindaga icyatuma ngira ikindi kibazo cyiyongera ku by’umuryango.
IGIHE: Kuririmba se byaje gute?
Bruce Melody: Nagarutse i Kanombe nsanga studio Ama G yarayigurishije, uwo yayigurishije yahise ampa akazi. Mu mpera za 2011 nahuye na Fazzo, kuko yakoranaga na Lick Lick numvaga hari ibyo azi gucuranga cyane, ndamwegera ngo anyigishe. Yambwiye ko agomba kunyigisha ari uko dukoze indirimbo tukayigiraho, yarambwiye ati ‘bambwiye ko uzi kuririmba nta mpamvu yo gushaka undi muhanzi’. Twahise dukora iyitwa ‘Ngiye kubivuga’, maze kuririmba ahita ambwira ngo mbe umuhanzi mve mu byo kwiga gukora indirimbo ariko ndabyanga, njyewe sinifuzaga kuririmba, numvaga nta mafaranga azavamo nk’ayo nabonaga ndi Producer.
Yarakomeje arabimbwira arimo no kunyigisha gukora amajwi, nyuma muri 2012 twahise dukora ‘Tubivemo’ numva iracuranzwe bikomeye kuri radio zose, mpita nkora ‘Telefone’ nayo iramenyekana, nkora ‘Uzandabure’ yo ikundwa bikomeye, ninjira mu muziki gutyo.
IGIHE: Ndumva kuva watangira umuziki waribereye mu munyenga kugeza ubu?
Bruce Melody: Oya, nigeze gucika intege bikomeye ahubwo. Ku itariki ya 4 Nzeri 2012 twarimo dukora amashusho ya ‘Uzandabure’ barampamagara ndataha, ngeze mu rugo mama nsanga ararembye mujyana kwa muganga agezeyo aba arapfuye. Ibintu byahise bitangira kuzamba, byaragoranye cyane, nacitse intege ku buryo bukomeye ibintu birazamba.
IGIHE: Mama yatabarutse ucyishakisha mu muziki, ubwo wabyitwayemo gute kugira ngo udacika intege burundu?
Bruce Melody: Agipfa abantu bari bamfitiye impuhwe cyane ngakeka ko ariko bizahora ariko hashize icyumweru mbona birahindutse nsigaye njyenyine. Nyuma nibwo nemeye kujya muri Super Level, nubwo nahembwaga bidashimishije ariko bafataga inshingano zanjye nk’umunyamuziki bakishyura ibindeba nk’umunyamuziki duke bampemba tukamfasha mu bibazo. Naje kuvamo njya gukora ku giti cyanjye mbona birakunze, kugeza ubu ndumva mpagaze neza.
IGIHE: Kuki utajya wemera kuganira ku rugendo rwawe mu mashuri?
Bruce Melody: [mu mvugo irimo ikiniga] Ntabwo nabonye umugisha wo kwiga nk’abandi bana, numva nzafata umwanya nkicara nkabivugaho neza. Ni inkuru ndende, ni inkuru nzababwira irambuye, ntabwo byanyoroheye.
IGIHE: Noneho nta mpamyabumenyi y’amashuri yisumbuye ugira?
Bruce Melody: Ntabwo nize neza ariko mfite diplome nubwo ntarangije amashuri yisumbuye. Mfite diplome mu Ishami ry’Indimi n’Ubuvanganzo, nayibonye nkoze ibyo bitaga candidat libre, byarangoye ariko byarashobotse.
IGIHE: Mu ishami wize, ni irihe somo wakundaga?
Bruce Melody: [Akubite igitwenge] Njyewe buriya nzi Ikinyarwanda ku buryo binshobokera kukivuga ntavanzemo urundi rurimi.
IGIHE: Noneho mu ndirimbo zawe nta mwanditsi wundi witabaza?
Bruce Melody: Oya! Bajya banyandikira, iby’umuziki ni ibindi, abantu baranyandikira, nka Danny Vumbi ajya amfasha kwandika ubundi nanjye nkamufasha. No mu Ikinya Ama G yampaye umurongo uvuga ngo ‘Nta mugabo ugwa mu cyobo kabiri’.
IGIHE: Indirimbo ‘Ikinya’ isobanuye iki ku muziki wawe?
Bruce Melody: Ikinya ni nka kwakundi umwana aba yujuje imyaka 18 hamwe aba ashobora gufungwa kandi akaba yemerewe kwifatira ibyemezo. Ubu nanjye ndi mukuru mu muziki, Ikinya yazirushije intege ku buryo bukomeye, nahoze nshaka kuzakora indirimbo bose bakayibonamo uhereye mu bana, abapadiri, abasore, abakuze, bose bakayibonamo. Biratangaje kuba ari indirimbo ivuga inzoga ariko ukumva n’akana gato kari kuyiririmba.
IGIHE: Iyi ndirimbo wayanditse uri mu kinya koko?
Bruce Melody: Nayitekereje ndi muri studio, nabwiye Producer David nti ‘mbabarira nubwo unaniwe dukore akantu gato abantu bazajya bumva bakavuza induru’, yarabyemeye turayitangira. Naririmbye ‘Ikinya’ nka hangover[igihe umuntu abyuka arimo ava mu isindwe] ariko abantu bayifashe nka kumwe umuntu aba yasinze ataragera mu kinya.
IGIHE: Mu muryango nta muntu wakomoyeho iyi mpano?
Bruce Melody: Papa yahimbaga indirimbo za Korali, mama yaririmbaga muri korali. Abana b’iwacu usanga aribo bayoboye amakorali, ni impano iri mu muryango wose urebye.
IGIHE: Abo mu muryango wanyu bose ndumva ari abanyamasengesho, wowe bite?
Bruce Melody: Nanjye mbarizwa muri ADEPR ariko ntabwo njya gusenga ntakubeshye, gusa iyo mbyutse niragiza Imana bisanzwe.
IGIHE: Ubwo iyo wumvise muri ADEPR byadogereye wiyumva ute nk’umuyoboke?
Bruce Melody: Iyo numvise muri ADEPR bafite ibibazo mba numva bari bushake uburyo bakajya kubikemura.
IGIHE: Ni iki wishimira kurusha ibindi mu myaka itanu umaze uririmba?
Bruce Melody: Nishimira abafana mfite, ubu ni benshi kandi mu ngeri zose. Ikinya ubwayo yanyonyereye abandi bafana ntagiraga, buri munsi bagenda biyongera.
IGIHE: Ibanga wakoresheje ngo ugumane igikundiro ni irihe?
Bruce Melody: Ndaruha cyane nubwo abantu batabizi. Gukora indirimbo y’amajwi birangora cyane, ntabwo njya nyurwa, ngora abankorera indirimbo mwanababaza.
IGIHE: Ni ibihe bikoresho ubasha gucuranga neza?
Bruce Melody: Nacuranga gitari, nacuranga na piano, ariko ingoma nazo nazivuza ariko turi mu myitozo atari igitaramo kuko byo simbizi neza.
IGIHE: Ni hehe wifuza kwibona mu myaka itanu iri imbere?
Bruce Melody: Ubundi nari nzi ko nimara nk’imyaka itanu mu muziki nzaba ndi umuhanzi uhagaze neza muri Afurika y’Uburasirazuba, ubu rero intego sinayigezeho. Mu myaka itanu iri imbere ubu icyo nifuza ni ukugera kuri ya ntego yanjye.
IGIHE: Uretse umuziki, ikindi kintu kigutwara umwanya ni ikihe?
Bruce Melody: Ndeba amafilime menshi, ikindi nkunda umuryango wanjye ku buryo mara amasaha menshi ndi kumwe n’umukobwa wanjye.
IGIHE: Uhuza gute inshingano z’urugo no kwita ku muziki?
Bruce Melody: Ntabwo ari ibintu byoroshye kuvanga umuryango n’ubuhanzi. Nk’ejo [ku Cyumweru gishize] twari dufite ubukwe mu rugo, nari muri service ariko nagera ku muntu ati ‘reka mfate selfie’ kandi hirya hari abantu bakeneye fanta, biba bigoye. Ikindi ni uko hari abantu bantumira mu miryango bisanzwe bafite nk’ibirori, ubwo nagiyeyo nk’abandi banyamuryango, ariko ukumva barampamagaye ngo Bruce tunyurizeho akaririmbo kamwe.
IGIHE: Ikintu kigutera ubwoba kurusha ibindi byose?
Bruce Melody: Ngira ubwoba iyo ntekereje nk’igihe umwana wanjye azagira ku ishuri. Njye narezwe n’ababyeyi batajenjetse, muri iki gihe rero biragoye, urabizi gukubita umwana ntibyemewe ubu, bisaba kumwereka ikosa biciye mu biganiro kandi akazaba uwo ushaka. Ubu mba nibaza ukuntu azajya ahagarara mu bandi kwa kundi utwana tuba dukina akavuga ati ‘ko njyewe papa ari Bruce Melody wowe uwawe ni nde?’
IGIHE: Uretse umuziki, nta bundi bucuruzi ufite ku ruhande bubyara inyungu?
Bruce Melody: Mfite ibindi bintu mba nkora ariko ndumva ntabivugaho ubu, nzafata umwanya mbivugeho.
IGIHE: Uuh um, ubwo ibyo ni ibiki uhisha abafana?
Bruce Melody: Mfite ibintu by’ubworozi mbamo, mfite ibintu by’imbaho mbyaza umusaruro…
IGIHE: Ubwo Worora ayahe matungo ko binteye amatsiko?
Bruce Melody: Ibyo ni byo nirinze ko muhita mumenya. Nkora ubworozi, nzabubabwira neza nyuma […] Imbaho zo ni umusaruro nzibyaza, mfata urubaho nkarukora rugahinduka ikindi kintu, nzafata umwanya mbivuge neza.
IGIHE: Urakoze cyane Bruce Melody
Bruce Melody: Urakoze cyane!
IKINYA, indirimbo imaze kwigarurira imitima ya benshi


text:
Urubyiruko rw’Abagide bahize guhindura imitekerereze y’umukobwa w’Umunyafurika
Yanditswe na Sezibera Anselme
Urubyiruko rw’abakobwa b’abagide (guides) bavuye mu bihugu bitandukanye byo ku mugabane w’Afurika rwahagurukanye ingamba zirimo guhindura imyumvire n’imitekerereze y’umwana w’umukobwa inatuma rimwe na rimwe imuviramo gutwara inda z’imburagihe.
Ibyo byatangarijwe mu biganiro by’iminsi 4 urwo rubyiruko rurimo mu Rwanda. Umuyobozi uhagarariye umuryango w’Abagide ku mugabane w’Afurika Kabagabo Alphonsine, atangaza ko ibiganiro barimo bizafatirwamo ingamba n’uburyo byo guhindura imitekerereze y’umukobwa w’Umunyafurika.
Kabagabo agira ati: “Ibiganiro twahuriyemo nk’Abagide bo ku mugabane w’Afurika tubikora buri myaka 3, kandi turifuza ko ubutaha tuzaba twishimira ibyahindutse ku myitwarire y’abakobwa bagwa mu bishuko. Niba umubare w’abangavu batwita kuri ubu ari 2 000, wenda muri icyo gihe umubare uzabe uri hasi yabo ari nka 500 gusa nibura.”
Avuga ko ibyiciro bigize uwo muryango w’Abagide birimo abakobwa n’abagore n’abasikuti muri Afurika hamwe n’ababayobora ku rwego rw’Isi bazabigiramo uruhare kandi bakaba batanga ikizere mu kugabanya umubare w’abangavu batwara inda zitateganyijwe.
Minisitiri w’Urubyiruko, Mbabazi Rosemary, ari na we wafunguye ibiganiro ku mugaragaro, asaba abo bagide baturutse ibice bitandukanye by’Umugabane w’Afurika gushingira ku masomo bazahakura bagakemura ibibazo biri mu bakobwa b’Abanyafurika.
Mbabazi ati: “Hari inda ziterwa abangavu, ikoreshwa ry’ibiyobyabwenge n’icuruzwa ry’abantu, turagira ngo mu gihe muzaba muvuye hano muzage mufata umwanya wo kujya kwigisha abaturage bari hirya no hino mu cyaro.”
Mu Rwanda ikibazo cy’abakobwa b’abangavu baterwa inda cyakomeje gufata intera ikabije kugeza n’ubwo abasaga 17 000 mu mwaka umwe batewe inda bagatakaza amashuri yabo.
By’umwihariko mu Rwanda kuri ubu habarurirwa Abagide basaga 11 000, mu masomo bazagarukaho muri icyo gihe k’iminsi 4 harimo kumenya kuzigama no gukoresha neza amafaranga bahabwa n’ababyeyi akabaviramo igishoro cyo gucuruza, hari kandi gushakira hamwe umuti w’ibibazo birimo gushyingirwa no gutwita imburagihe, kwirinda ihohoterwa rikorerwa abana b’abakobwa ndetse n’ikibazo kirebana n’uburinganire.


text:
Mu busanzwe tuvuga ko habayeho gukuramo inda cyangwa se ko inda yavuyemo igihe habayeho guhagarika imikurire y’umwana mu nda. Inda ishobora gukurwamo ku bushake cyangwa bigaterwa n’izindi mpamvu.
Zimwe mu mpamvu zishobora gutuma inda ivamo hatabayeho ubushake bw’umubyeyi ni izi: Ubumuga cyangwa ikindi kibazo ku mura w’umugore (malformation uterine). Uburwayi, Imyaka umugore agezemo (akenshi abafite imyaka iri hejuru ya 35 baba bafite ibyago byo gukuramo inda kurusha abandi).
Izindi mpamvu ni impanuka, Gufata ibiyobyabwenge n’ ibindi.
Gukuramo inda ku bushake usibye kuba ari icyaha cyo (Kwica) mu mategeko y’Imana, mu nzego bwite za Leta naho iki cyaha kirahanirwa. Gukuramo inda ku bushake usanga akenshi bikorwa n’abakobwa batwaye inda batateganyije. Ahanini usanga bazikuramo kuko batifuza guseba, kuko bafite ubwoba bw’uko ababyeyi bazabifata n’izindi mpamvu zitandukanye.
Ingaruka mbi gukuramo inda ku bushake bigira ku buzima
Ingaruka zo gukuramo inda zishobora gutandukana bitewe n’umuntu kuko imibiri yacu idateye kimwe. Dore zimwe mu ngaruka zo gukuramo inda zishobora kugaragara nyuma y’igihe gito uyikuyemo:
Kuribwa mu nda
Kugira isesemi no kuruka.
Kuva amaraso menshi: Iyo umukobwa cyangwa umugore akuyemo inda, bishobora gutuma ava amaraso menshi cyane kandi bikaba byamara igihe kinini. Rimwe na rimwe hari n’igihe biba ngombwa ko bamwongerera amaraso.
Hari n’izindi ngaruka zishobora kutagaragara ako kanya, ariko zikaboneka nyuma y’amezi cyangwa se imyaka. Muri zo harimo:
Kwangirika kwa nyababyeyi: Gukuramo inda bishobora gutuma nyababyeyi yangirika cyangwa se bigatera umukobwa ubundi burwayi bwasaba ko nyababyeyi ikurwamo.
Nyababyeyi cyangwa se inkondo y’umura zishobora kwangirika mu gihe cyo gukuramo inda
Kwangirika kw’inkondo y’umura: Gukuramo inda bishobora gutuma inkondo y’umura yangirika bityo umugore akaba atabasha kongera gusama ukundi!
Gutwitira hanze y’umura: (ibi bishobora gutuma igihe cyose utwite, inda zivamo cyangwa ukaba wanapfa mu gihe utwite)
Kutazongera kujya mu mihango:Ibi biba bitewe no kwangirika kw’ imisemburo, ubundi burwayi buza nk’ingaruka zo gukuramo inda n’ibindi.
Ubugumba (kutazongera kubyara ukundi): Imiti ikoreshwa mu gukuramo inda ishobora gutuma imwe mu misemburo yo mu mubiri yangirika. Kwangirika kw’imisemburo bishobora gutera ingaruka nyinshi nk’imihindagurikire mu kwezi k’umugore, kubura imihango ndetse bikaba byanamuviramo kutazongera kubyara ukundi.
Kunanirwa kwiyakira: Bamwe mu bagore bakuyemo inda kubushake usanga bahura n’ikibazo cyo kutiyakira. Ashobora kumva yiyanze, kwigunga, kunanirwa kurya, kwitakariza icyizere, kutagira urukundo, kurota abona umwana amwanga, amuririra amuhamagara n’ibindi. Ibi rero bishobora kumuviramo kwiyahura cyangwa se guhinduka ikihebe.
Mu gihe udatwite, ukaba utabona imihango, bishobora guterwa n’impamvu zitandukanye wasoma hano https://umutihealth.com/kubura-imihango/
Indwara zitandukanye: Gukuramo inda bishobora gutuma umugore cyangwa umukobwa arwara kanseri y’ibere n’izindi ndwara zikomeye.
Urupfu: Gupfa bishobora guterwa no kuva amaraso cyane cyangwa se ubundi burwayi bwaziyemo.
Source: Umutihealth.com
[email protected]


text:
Umugabo w’umunyamerika ufite umugore n’abana batatu, akaba yaragarutse mu buzima busanzwe nyuma yo gufungwa imyaka 15 azize guhitamo nabi. Mu gihe yamaze muri gereza yahigiye byinshi bijyanye no kuba umubyeyi mwiza, ndetse yatahanye impamyabumenyi itangwa n’umuryango munini w’abakirisitu udaharanira inyungu ukorera imfungwa, abahoze ari imfungwa, n’imiryango yabo (Prison Fellowship)
Mubyukuri, umuryango utekanye ni isoko y’ibyishimo mu buzima bwa muntu. Ibi nibyo umugabo utarashatse kwivuga izina, yagarutseho ubwo yamaraga imyaka 15 muri gereza aho yari yaratandukanye n;umuryango we mu buryo butunguranye.
Mu magambo ye aragira ati: " Namaze imyaka 15 muri gereza nzira gukora amahitamo mabi.
Gufungwa birababaza cyane, ariko nta kintu na kimwe wagereranya no kwicuza gutandukana n’abana bawe bityo umunsi w’abapapa ukaba mutari kumwe.
Mugihe nari mfunze, natandukanye n’umukobwa w’imfura yanjye, umuhungu wanjye, ndetse sinahabaye ngo nakire bucura bwacu w’umukobwa. Mubyukuri nahombye ibintu byinshi ntabasha kurondora.
Ubwo nari muri gereza, Nafashe umwanzuro wo guhinduka umubyeyi mwiza umuryango wanjye ukeneye. Kandi nabigezeho, ndashimira Ishuri Rikuru rya Gereza (Prison Fellowship Academy) aho nigiye ibijyanye no kurera, uko naba umugabo n’uburyo nakora mu gihe cy’ibibazo. Gukurikirana ibiganiro nk’ibi ni ingenzi ku bantu bashaka guhinduka.
Mubyukuri sinshobora kugarura ibyo nabuze, kugeza ubu, kubw’ubuntu bw’Imana, narafunguwe mbanye neza n’abana banjye, mfite akazi keza, umugore dukundana ndetse umuryango wacu ugaragara neza. Gufungwa nzahora mbivuga mu nkuru mvuga ariko kubwo gushyira hamwe, turi mu buzima bushya.
Icyakora imiryango myinshi iracyari mubihe twahuye nabyo. Abana bagera kuri 1 kuri 28 b’Abanyamerika , benshi muribo bari munsi yimyaka 10 bafite umubyeyi muri gereza. Aba bana bahura n’ingaruka z’ubutabera mpanabyaha muburyo butabarika: amikoro make yo kubona ibiribwa nibindi bikenerwa, impinduka mubuzima, igitutu n’ibindi byinshi.
N’ubwo umubyeyi aba afunguwe, ingaruka zo gukurikiranwa n’ubutabera mpanabyaha zirakomeza.
Mu mezi ya mbere, ntabwo nashoboraga kujya kure y’urugo rwanjye, kandi sinashoboraga gusohoka igihe kirekire cyangwa gusohokana n’umugore wanjye n’umukobwa wanjye. Ntabwo nashoboraga gusohoka ngo nshake akazi, ntabwo nashoboraga kubona umushahara wikirenga ukenewe bityo bikagora mu mibanire".
Mu gusoza ubuhamya bwe, arasengera umubyeyi wese wagezweho n’ingaruka zo gufungwa ko yazirikana ibyo yigiye muri gereza ndetse agatera inkunga ishuri ryigishiriza muri gereza kuko rifite umumaro ukomeye ku muntu ku giti cye ndetse n’umuryango mugari muri rusange hagamijwe kunoza imibanire myiza.
source: www.christianpost.com
[email protected]


text:
Isi
Isi [1]
Abemera Materialism bavuga ko ubushakashatsi bwagaragaje ko isi, ikirere, izuba n inyenyeri byose bigizwe na Eléments zigera kuri 103 kandi kera cyane bikaba byari byibumbiye hamwe mu gacu (Disc) kaje guturitswa n ubushyuhe bugaturutsemo, havamo amabango (Etoiles) yagurukiye ahantu hatandukanye. Bitewe n aho buri bango ryagiye (températures) amabango amwe yabaye solides, liquides cyangwa gaz. Iryo turika ryitwa le Big Bang ryaba ryarabaye mu myaka 5 000 000 000 ishize. Wand
Ibango ryitwa Isi ryari rigizwe ahanini n urusobe rw imyuka yiganjemo amazi (H2O) agera kuri 84,4% ryatangiye kuzenguruka ibango ryitwa izuba maze iyo si igenda itakaza imyuka n amazi bijya hagati yayo n izuba, bityo ikirere (hagati y isi n izuba) cyuzuye iyo myuka kiba kirabonetse.
Uko isi yagiye yegerana kuruhu rwayo hagiye hakonja naho mu nda harushaho gushyuha bituma ibiyigize bishonga (en fusion) maze byipanga hakurikije uburemere (densité) ibiremereye cyane bijya hasi ibyoroshye bijya ku ruhu.
Kubera ubushyuhe, imyuka ntiyihanganiye kuguma imbere y urwo ruhu, ahubwo yaturikije uruhu rw isi yigira hanze mu kirere (Atmosphère). Nyuma y imyaka 150 000 000, iyo myuka yabyaye igihu cyagiye gikonja kibyara imvura yaguye imyaka ibihumbi, amazi yuzura mu binogo byasizwe na wa mwuka wapfumuye uruhu rw isi, bityo havuka inyanja n ibiyaga ari nabyo byabaye isoko y ubuzima.
Notes[edit | edit source]
- ↑ "Ishami Rishinzwe Uburere Mboneragihugu, Ukwakire, 2006". Archived from the original on 2012-10-29. Retrieved 2010-12-25.


text:
Uyu munsi abantu benshi bari gukoresha ijambo Chou chou, abandi bakongera ho ‘Bae’ bakavuga ‘Chouchou Bae’ cyangwa bakavuga Chou gusa, nyamara abenshi mu bo bayita abandi ntibazi neza n’igisobanuro cyayo ariyo mpamvu tugiye kugufasha kumenya inkomoko y’iri jambo, n’icyo risobanuye mu buryo bumwe cyangwa ubundi.
Mu nkoranyamagambo y’igifaransa basobanura ijambo ‘Chouchou’ nk’umuntu urenze abandi mu kugukurura. Umuntu ukurura abantu, umuntu umariraho amarangamutima yawe yose uwo niwo wibise Chouchou. Ufashe ijambo ‘Chou’ ubwaryo rishobora gusobanura uruboga rw’amashu cyangwa rigasobanura, umwiza (Cute), uburyohe bw’umutima wawe (Sweet Heart) cyangwa umukunzi wawe (Darling), aya yose ni amagambo asobanura ijambo Chou chou cyangwa Chou ku bantu barikoresheje babwirana bo ubwabo.
Uburyohe cyangwa Sweetie mu rurimi rw’Icyongereza ni ijambo rikunda kuvugwa n’abakundana cyane, gusa iri jambo urigereranyije n’igisobanuro cyaryo, Chou cyangwa Sweetie wasanga ari ikintu kiryoherera kandi nta muntu umenya ko ikintu kiryohereye neza atarakiriyeho, ari nayo mpamvu iri jambo rikunze gukoreshwa n’abantu bataziranye bataranashakana bigafatwa nk’ibirigukoreshwa buhumyi.
Kugeza ubu abantu benshi basigaye bakoresha iri jambo nyamara benshi bakarikoresha bazi ko ari ibintu bisanzwe nyamara ushobora kuribwira umuntu ukamukomeretsa mu gihe mwaba mudahuje igitsina cyangwa agahita yumva ko umukunda kandi wikiniraga.


text:
Andi makuru
Kigali Car Free Zone Yatangiye Guhabwa Isura Nshya nka ‘Imbuga City Walk’
Ubuyobozi bw’Umujyi wa Kigali bwatangiye gutunganya agace gaherereye mu mujyi rwagati kahariwe abanyamaguru kazwi nka Kigali Car Free Zone, ku buryo hagomba guhinduka ahantu hihariye ku batuye umujyi wa Kigali n’abawugenda.
Ako gace kagizwe n’umuhanda KN 4 Avenue, ku wa 26 Kanama 2015 nibwo kahinduwe ak’abanyamaguru gusa, batangira kuwukoresha batabisikana n’ibinyabiziga kuko byahise bihindurirwa inzira.
Kuva icyo gihe kugeza magingo aya kari kagizwe n’umuhanda gusa ushaje kubera kumara igihe udatunganywa, mu gihe gahunda yari ukuhagira ahantu hagezweho abantu bashobora kwicara bakaruhuka cyangwa bakagura ibyo bakeneye, hakitwa Imbuga City Walk.
Mbere y’umwaduko wa COVID-19 haberaga amamurikabikorwa, ariko ubu yarahagaze.
Kuri uyu wa Mbere nibwo Umujyi wa Kigali watangaje ko ako gace gace kazwi nka Car Free Zone katangiye gutunganywa mu rwego kuhahindura icyanya cyo kwidagadura.
Imirimo yo gutunganya igice cya mbere izamara amezi atatu, irangirane na Gicurasi 2021.
Ako gace nyuma yo gutunganywa kazaba kagizwe n’inzira z’abanyamaguru n’abatwara amagare, ubusitani, kiosks umuntu ashobora kuguriramo ibintu bitandukanye n’ahagenewe kumurika ibikorwa.
Kazaba kandi gafite ahagenewe imyidagaduro y’abana, intebe rusange z’abashaka kuhaganirira, aho wabona internet nziramugozi (Wifi), ubwiherero rusange n’ibindi.
Gutunganya aka gace byaratinze kubera ko byagombaga gutangirana na Mutarama 2017. Biheruka gutangazwa ko ikigo Savannah Accelerated Development Authority (SADA) ari cyo cyakoze igishushanyo mbonera cy’aka gace.
Ahazwi nko kwa Makuza mbere yo gutunganywa Nyuma ni uku Kwa Makuza hazaba hameze Imodoka zatangiye gutunganya ahateganye n’ibiro by’Umujyi wa Kigali Nyuma ni uku hazaba hameze


text:
Mu giterane cyabaye kuri uyu wa Gatandatu mu Karere ka Huye, Irizerwa Ignace umushumba w’itorero ryigenga ‘Berea Baptist’, yatangaje ko iri torero rifite gahunda nyinshi harimo izigamije kunganira Leta y’u Rwanda gukangurira urubyiruko kuva mu ngeso mbi binyujijwe mu ijambo ry’Imana.
Iki giterane kitabiriwe n’abashyitsi batandukanye barimo n’abava ku Mugabane wa Amerika baje barangajwe imbere na Pasiteri Gregg Schoof umuyobozi wa Radiyo ‘Amazing Grace’ ndetse na Misiyoneri Dr. Tony Stark hamwe n’abandi batandukanye.
Mu butumwa bw’ijambo ry’Imana Gregg Schoof yagejeje ku bakirisito bari bateraniye kuri ‘Berea Baptist Church’ yababwirije ko batagomba kunamira ibigirwamana ndeste mu nyigisho ye akoresha ingero zigaragaza ko ibigirwamana atari ibibaje mu biti gusa ahubwo ari ikintu cyose umuntu arutisha Imana.
Zimwe mu ngero yatanze, zirimo nko kumena ‘televiziyo’ akoresheje indyankwi mu rwego rwo ‘gutesha agaciro ibintu byose abantu bagize ibigirwamana’’ ndetse anabikora agamije kwigisha ko ababyeyi badakwiye kwemerera abana babo‘kurebera kuri televiziyo ibintu biteza ingeso mbi’ kandi ko nabo bidakwiye kubabera‘ikigirwamana’.
Gregg kandi yagize ati: “Iyo abantu bakomeje kurangamira abantu bambaye ubusa kuri televiziyo, birangira bahindutse’’.
Umushumba Gregg ntiyahwemye kwemeza ko akenshi abantu bagwa mu mutego wo kwisanga ‘mu cyanya Satani arimo’.
Ignas Irizerwa, umushumba w’itorero ryigenga rya ‘Berea Baptist Church’’aganira n’Ishusho.org yavuze ko iri torero ribinyujije mu ijambo ry’Imana, riteganya gukora ibikorwa byinshi bizafasha Abanyarwanda.
Ibi bikorwa bikubiyemo kwigisha ijambo ry’Imana ribatura ‘urubyiruko rwabaswe n’ibiyobyabwenge’ n’ibindi byaha.
Umushumba Irizerwa Yagize ati: “Icyambere nuko ubutumwa dutanga ari ubutumwa buhindura umuntu ubuzima bwe.
“Ubuzima buhindutse tuvuga ni bwa bundi Bibiliya ivuga ko iyo umuntu ari muri Yesu aba ahindutse icyaremwe gishya. Icyo tuzamarira Leta, nta kindi usibye ko twebwe ubwacu nk’Ababwirizabutumwa, iyo tugeze mu bantu bitewe n’ibyaha babamo,bigenda bituma Leta ihura n’ibibazo bitewe n’urugomo, ikoreshwa ry’ibiyobyabwenge, ubutumwa bwa Yesu Kirisito bubereye ho kurwanya ibyo byose.
‘Pastor’ Irizerwa kandi yakomoje no kunsanganyamatsiko y’igiterane, agira ati: “Igiterane cyari kigamije muri rusange kwigisha abantu ubuzima buri muri Yesu Kirisito uko bumera.
“Icyari kigamijwe kwari ukwigisha abantu Yesu cyangwa se ukuri kw’agakiza tubona muri Bibiliya. Niyo mpamvu igiterane cyacu twari twagihaye insanganyamatsiko ivuga ko Yesu ari we nzira n’ukuri n’ubugingo, ko ntawe uzajya kwa data atamunyuzeho’’.


text:
Iyo umuntu yikinishije biba bikomeye ko yakubaka urugo neza, cyane cyane ku bagore hari n’igihe kubyara byanga, kandi n’abagabo birashoboka nk’uko siyansi ibivuga. Ibi usibye kuba Bizana ibirwara bitandukanye binangiza umubiri.
Iby’isoni nke
Ibijyanye n’iby’isoni nke, ni ibyo kwambara. Iyo urebye ukuntu Satani yateguye igitsina gore akabambika ubusa, aho uzabona abantu bagenda mu mujyi baratinyutse bakambara hafi ubusa, ukibaza imyambaro nk’iyo ayambara ngo bigende bite, ni iki kimuhatira kwambara gutyo?, Kandi rimwe na rimwe ukabona ni umugore ufite umugabo ukibaza afite izihe ntego?.
Muby’ukuri mwibuke ko wakoraga ku myenda yo kwa Petero ugakira indwara, intumwa ni ko byagendaga bari bafite ubuntu bw’Imana, kuri bo wakoraga ku myenda yabo ugakira indwara. Niba hari imyenda ikiza hari n’iyica. Intege nke z’abagabo ni ukureba, abagabo benshi bagira intege nke ku maso. Naho intege nke z’abagore ni amatwi.
Maze kubona abagabo barenze batatu bagonzwe n’imodoka kubera kurangarira abagore bambaye nabi. Nujya muri garide robe (Garde robe) kwambara, usibye n’uburokore ujye wibaza ngo iyi myenda nambaye abana banjye nibabona amafoto mu myaka nka mirongo ine iri imbere, bazatekereza ko nari muzima! cyangwa se nawe igihe uzaba ufite imyaka y’ubukuru nuhindukira ukareba amafoto wapositingaga( posts), uzatekereza ko byari bimeze bite mu mutwe?.
Ukwiye kuba wiha agaciro ukambara ukikwiza, nta muco n’umwe w’abantu ku isi wemerera abantu kwambara ubusa. Ukwiye kuba uri umuntu wiyubaha ntukore ibiteye isoni.
Ibiteye isoni ni ibintu umuntu akora yamazeho, asa n’aho ntacyo arengera. Ntabwo umukristo akwiye gukora ibyo, ibintu byose biganisha kukugusha abandi. Yesu yaravuze ngo ‘Uzagusha umwe muri aba bato, icyaba kiza ni uko bamuhambira urusyo ku ijosi bakamumanura mu Nyanja.
Abantu benshi baguye muri ibi byaha bagarukanye ibikomere bitabarika, birashoboka ko ubimazemo igihe, ariko nagira ngo nkubwire ko Imana yakubabarira, yakubohora, yakwakira, yagukiza n’umuvumo n’uramuka wemeye kwakira Yesu Kristo neza.


text:
Hirya no hino mu gihugu hakunze kumvikana abaturage bataka bavuga ko bakoreye ba rwiyemezamirimo, ariko bajya gusoza imirimo bakabambura ndetse bagasigara basirisimba mu buyobozi ngo bubishyurize.
Mu gihe hirya no hino mu gihugu hakunze kugaragara abaturage bakorera ba rwiyemezamirimo bahawe isoko n’uturere bakabambura, bamwe mu buyobozi baragaragaza igisubizo kuri ba rwiyemezamirimo bagifite amasezerano n’uturere ariko abasoje imirimo yabo cyangwa abagiye batayirangije ntihagaragazwa igisubizo kuri bo n’uburyo bazishyura abaturage, bagasigara baririra mu myotsi ndetse hari n’abavuga ko babuze uwo batakira.
Kuri iki kibazo, ubuyobozi bw’intara y’amajyaruguru buvuga ko uturere ari two tugifitiye igisubizo.
Guverineri Gatabazi Jean Marie Vianey yemera ko habaho amakosa ku baha amafaranga ya nyuma ba rwiyemezamirimo batabanje gukora igenzura.
Ati” Ba mayors twabiganiriyeho, nta kuntu rwiyemezamirimo yaba akorera akarere ngo ahembwe, agende atishyuye abaturage, ibyo byo biri no mu itegeko, ni ukuvuga ngo hari amafaranga asigara ’pourcentage’ runaka ahabwa ari uko agaragaje imirimo yakoze ndetse n’abaturage bagaragaje ko ntacyo bambuwe”.
Kuri iki kibazo, bamwe mu baturage bavuga ko batamenya igihe ba rwiyemezamirimo bamurikira uturere ibyo bakoze, ari naho bahera babambura.
Cyakora umuntu yakibaza impamvu abatanga amasoko cyangwa abaha amafaranga aba ba rwiyemezamirimo bafata umwanzuro wo guhemba amafaranga ba rwiyemezamirimo batageze aho yakoreye.
Mu bisobanuro bamwe mu bakozi bagaragaza ko batumva, abayobozi b’uturere bo bavuga ko hari ba rwiyemezamirimo babeshya ko bamaze kwishyura abaturage.
Urugero ni urwa Mudaheranwa Juvenal uyobora akarere ka Gicumbi uvuga ko ba rwiyemezamirimo batababwiza ukuri.
Ati” Icyo bakora bagira gutya bakagaragaza ko bishyuye bakazana urutonde ariko hari abandi basize ku ruhande”.
Uretse ibi uyu muyobozi yemera ko byakozwe neza ntihabemo gutekinika urutonde rw’abahembwa, ngo nta kibazo cyavukamo.
Ati” Ubundi byakozwe neza ntabwo twarangiza na rwiyemezamirimo tumwishyure bya bindi twita decompte final, noneho agere naho tumusubiza na garanti ye hari umuturage ugifite icyo yishyuza”.
Niba umuyobozi avuga gutya, hari abibaza impamvu ibi bitakozwe mbere, kandi bizwi ko iki kibazo cyakunze kuvugwa ndetse n’ababivuga bakibagejejeho ariko n’ubu hakaba hakiri abataka.
Cyakora niba ibi byubahirijwe bigaragara nk’igisubizo ku baturage bakiri mu kazi ndetse na ba rwiyemezamirimo, ariko nta gisubizo gitangwa ku basoje akazi kabo ndetse barangije amasezerano bari bafitanye n’uturere.
Dushingiye ku bivugwa n’uyu muyobozi, hari uwakibaza impamvu abatanga isoko ari nabo bafite inshingano zo gukurikirana rwiyemezamirimo, bamwishyura bashingiye kuri raporo batazi neza ukuri kwazo.
Uretse aba kandi, guverineri anavuga ko hari abataye akazi batarangije imirimo n’abandi bafunzwe.
Ku kibazo cya ba rwiyemezamirimo batorotse igihugu cyangwa abafunze ndetse n’abahombye kandi baramaze kwishyurwa amafaranga yose, guverineri asobanura ko umwenda bafitiye abaturage ugomba kwishyurwa n’abishyuye rwiyemezamirimo hatabanje gukorwa igenzurwa ryimbitse.
Ni ikibazo umukuru w’igihugu aherutse kunenga, anavuga ko ababishinzwe bakwiye kugikemura umuturage akarenganurwa.
Mu kiganiro cyatambutse kuri Radio na Television by’igihugu tariki 25 Kamena 2017, ubwo bakiraga prezida Paul Kagame, yagarutse kuri iki kibazo cy’abambura abaturage.
Yagize ati” Ubwo n’inzego bakorana nazo cyangwa zibakoresha, n’inzego noneho za leta zishyira ibintu mu bikorwa, zikurikirana ibintu cyangwa z’ubutabera, uwo muco ni ugushaka uko tuwurwanya bigacika burundu ntibikomeze kuko ba rwiyemezamirimo baba bakora imirimo bazishyurirwa.”
“Nta mpamvu rero mu nyungu zabo babarira mu gutwara iby’abandi, ntabwo bishoboka, ibyo ni ukubikosora.”
Mu bindi bigaragazwa nk’igisubizo kuri iki kibazo, Minisitiri w’imari n’igenamigambi yavuze ko ba rwiyemezamirimo bazajya bambura abaturage bagahamwa n’icyo cyaha, bazajya bashyirwa ku rutonde rwa ba bihemu, ntibongere gupiganira amasoko ya leta, ibi byose ngo bikazakorwa hagamijwe kurengera umuturage.
Ariko se ibi bizatangira kubahirizwa ryari? Ese niba abaturage bataka kwamburwa, abayobozi bakavuga ko nta rutonde bafite rw’abambuwe, ukuri kuzamenyekana gute ngo bishyurwe?
Mu rugamba rwo guca umuco wo kwambura abaturage usa n’uwokamye ba rwiyemezamirimo, umushinjacyaha mukuru aherutse kuvuga ko abatorotse igihugu bakwiye gukurikiranwa aho bari hose.
Pauline Mukarurangwa.


text:
Abayisilamu bo mu Kagali ka Rubirizi, umurenge wa Kanombe, Akarere ka Kicukiro, baratabaza Ubuyobozi bw’abayisilamu babusaba ko bwabubakira umusigiti mushya kuko uahri ushaje , kuko badafite aho basengera .
Bamwe mu baganiriye na Isezerano.com bavuze ko babangamiwe cyane kuko badafite aho basengera ikindi kandi kibabaje ni ukubona umusigiti wabyaye indi Misigiti myinshi yo muri Kicukiro ariwo usigaye ushaje kandi utajyanye n’icyerecyezo. Bavuga kandi ko usibye kuba ushaje, ubu abana babo batabona aho kwigira, kuko undi ubegereye uri i Giporoso mu karere ka Kicukiro .
Ayinkamiye Djamila yagize ati” Uyu musigiti urashaje, nukuri turasaba ubuyobozi bwacu bwa Islam kudufasha tukabona aho dusengera heza. Ubu abana bacu ntabwo babona aho kwigira, ubu koko wafata umwana muto cyane ukamubwira uti jya i Remera niho uri bwigire? N’umuntu mukuru kugerayo ntibiba byoroshye, ikindi kandi inaha hatuye abayisilamu benshi cyane, gusa ubushobozi bwo kwiyubakira umusigiti ni ikibazo.”
Niyonkuru Ramazani nawe yagize ati” ubu Abana bacu barababaje kuko ntibabona aho kwigira, sibo bonyine kuko natwe tutabona aho gusengera. Burya iyo usengeye ahantu heza kandi hameze neza, wumva usenze koko, ariko se urareba uyu musigiti ushaje gutya kandi ari nawo wabyaye imyinshi yo mu mujyi wa Kigali wadufasha gusenga neza koko? Ubuyobozi nibudufashe.”
Nadia Uwambaje ( twahaye izina ) ati” urereba ukuntu aha hantu hubatse, uyu musigiti niyo nyubako ishaje iri muri aka gace. Niba aha hasigaye hagereranywa na Nyarutarama kubera imyubakire, ugasanga uyu musigiti ukorotirijwe imiyenzi urumva koko bidateye isoni? Ubuyobozi bwacu bwa leta bwo buratwumva cyane ndetse bwifuza ko twakubaka undi mushyashya, gusa twe nta bushobozi dufite bwo kuwubaka, cyereka tubonye abaterankunga badufasha.”
Bavuga ko kugeza ubu batazi impamvu ntacyo ubu buyobozi bubikoraho kandi icyo kibazo bagerageje kukigeza kure. Nadia ati” kugeza ubu ntabwo tuzi ikibazo aho kiri kuko twakoze ibishoboka ngo tugaragaze ko dukeneye umusigiti mushya. Ikindi kandi uyu musigiti ushaje ufite ibibanza binini ntibabura aho kubaka mu gihe byaba bikunze ko batwubakira.”
Aba bayoboke b’idini ya Islam kandi bakomeza basaba ubuyobozi bwa Islam mu Rwanda(RMC) kubafasha kubona undi musigiti, kuko ngo nubwo ubu abantu batemerewe guhura ari benshi kubera icyorezo cya Corona Virus, ariko mu gihe byemewe bifuza gusengera ahantu heza kandi batekanye. Bavuga ko byabanezeza kubona nabo babonye umusigiti wubatse neza, kuko kugeza ubu badashobora kujya gusenga cyereka uwasengeye mu rugo, kandi ko mu gihe habonetse undi musigiti Abana babo nabo bazabasha kujya biga neza.
Nubwo aba bayoboke bavuga ko batazi niba ubuyobozi bwa Islam hari icyo buteganya kubafasha, ubu buyobozi bwo buvuga ko kugeza ubu hamaze kuboneka uburyo bwo kububakira umusigiti kuburyo bazajya basengera ahantu heza, nkuko Sheikh Gatete Mousa yabitangaje.
Yagize ati” iki kibazo cy’uyu musigiti turakizi kandi turi kugikoraho. Kugeza ubu ibyangombwa bitwemerera kubaka byamaze kuboneka, igisigaye ni ugushyira mu bikorwa uwo mushinga. Icyo mbasaba ni ukwihangana kuko mu gihe kitarambiranye bazabona aho gusengera, kandi n’Abana babo babone aho kwigira.”
Uyu musigiti uherereye mu murenge wa Kanombe wubatswe mu mwaka wa 1980 ukaba umaze imyaka irenga 40 ukoreshwa n’abawuturiye ariko kuri ubu ukaba ushaje kuburyo batakibasha kuwusengeramo. Umaze kubyara imisigiti itandukanye yiganjemo iyo mu mujyi wa Kigali i Remera Giporoso, Mulindi na Busanza n’ahandi hatandukanye.
Umunyamakuru w’Isezerano.com , kuva mu 2020 . Yize Itangazamakuru n’itumanaho (Journalism and Communication ) muri Institut Catholique de Kabgayi .
Amaze imyaka 2 , mu mwuga w’itangazamakuru .